title: Saint Kitts ja Nevis kesäolympialaisissa 2012

text: Saint Kitts ja Nevis osallistui Lontoon olympialaisiin vuonna 2012 seitsemän urheilijan joukkueella, josta kaikki osallistuivat pikajuoksuihin. Joukkueen ainoa naispuolinen urheilija, eli Tameka Williams, jäi kuitenkin ennen kisoja kiinni dopingista ja pudotti näin joukkueen koon kuuteen. Maa ei saavuttanut kisoissa yhtäkään mitalia. Lipunkantajana avajaisissa toimi Kim Collins ja päättäjäisissä Antoine Adams.


title: Lauttis

text: Lauttis on kauppakeskus Lauttasaaressa, Helsingissä. Se avattiin 1. joulukuuta 2016.


title: Lauttis

text: Lauttis on ns. hybridirakennus, jossa samaan kiinteistöön on sijoitettu pysäköintilaitos, kauppakeskus ja asuntoja. Lauttiksessa on noin 6000 m2 liiketilaa ja n 10 000 m2 asuntoja.


title: Lauttis

text: Kauppakeskuksessa on yhteensä 25 liikettä ja siitä on suora yhteys Lauttasaaren metroasemalle.


title: Lauttis

text: Lauttiksessa toimii muun muassa päivittäistavarakaupat K-Supermarket, S-market sekä Alko,apteekki, palkittu Pizzeria Luca, Hanko Sushi, Salaattibaari, Wayne´s cafe, Espresso House, Jungle Juice mehubaari ja Fazerin konditoria Gateau. Lisäksi kauppakeskuksessa on mm. luontaistuotekauppa Life, INFO kirja-, lelu- ja aputarvikekauppa ja asiamiesposti, Nordea pankki,


title: Lauttis

text: Erkkeri kiinteistövälitys, Kukkakauppa Kukkakaari, R-kioski, Filmtown, terveys- ja silmälasikauppa


title: Lauttis

text: Instrumentarium ja Silmäasema. Liikevalikoima päivittyy Lauttiksen nettisivuilla.


title: Lauttis

text: Lauttasaaren postipalvelut siirtyivät kauppakeskukseen avattavaan INFO kirjakaupan asiamiespostiin, joka korvasi Gyldénintiellä sijainneen Postin oman myymälän.


title: Lauttis

text: Kauppakeskuksen päälle rakennettiin 140 asuntoa, jotka valmistuivat loppuvuoden 2016 ja kevään 2017 aikana. Keskuksen yhteyteen rakennettiin myös maanalainen 230 paikan pysäköintilaitos. Hankekehittäjänä ja hankkeen toteuttajana toimi YIT. Lauttiksen aluetta kehitettiin YIT:n Kaupunki kylässä -konseptin mukaisesti. Konseptin tavoitteena on rakentaa elävä keskus, jossa on hyvä asua ja yrittää. Lauttiksen myötä Lauttasaaren vanha perinteinen kauppakorttelialue uudistui eläväksi keskustakortteliksi, jossa hyvät liikenneyhteydet, monipuoliset palvelut sekä viihtyisät asunnot luovat alueelle uudenlaista vetovoimaa.


title: Lauttis

text:
Lauttis rakennettiin Lauttasaaren vanhan ostoskeskuksen tilalle, joka purettiin vuonna 2014. K-Supermarket, S-market, Alko, Instrumentarium ja R-kioski toimivat myös vanhassa ostoskeskuksessa.
Lauttikselle on myönnetty LEED Gold ympäristösertifikaatti


title: Lauttis

text:
Kauppakeskukselle on myönnetty kultatason LEED® -ympäristösertifikaattia mm. lauhdelämpöä hyödyntävien taloteknisten ratkaisujen ja tilojen modernien lämmitys-, jäähdytys- ja valaistuksenohjausratkaisujen ansiosta.
Lauttis nimi valittiin nimikilpailulla


title: Lauttis

text: "Lauttasaaren uuden keskustan nimellä, Lauttiksella, on pitkä historia aina 1920-luvullle asti. Keskustan nimeksi Lauttis valikoitui äänestyksen jälkeen." Lauttasaarelaiset pääsivät itse vaikuttamaan upouuden keskustansa nimeen, kun YIT järjesti tätä varten nimikilpailun. Keskustaan kuuluu kauppakeskuksen lisäksi asuntoja ja metroasema. Suurin osa ehdotetuista nimistä oli Lauttasaari-nimen muunnoksia. Nimiehdotuksia tuli kaikkiaan lähes 800.


title: Lauttis

text: Finaaliin ylsi neljä ehdotusta, joista Lauttis sai ääniä eniten. 35 prosenttia äänestäneistä kannatti Lauttista.


title: Lauttis

text: Nimikisa alkoi vanhan ostoskeskuksen jäähyväistilaisuudessa 2013, jolloin ihmiset saivat jättää nimiehdotuksia ja osallistua arvontaan. Seuraavan syksyn Lauttasaari-päivillä julkaistiin jatkoon päässeet, joista sai äänestää omaa suosikkiaan.


title: Lauttis

text: Lauttis on lyhyt ja ytimekäs sekä kertoo selvästi, missä päin ollaan. Lauttasaaren tuttu kutsumanimi, Laru, kuvaa edelleen koko saarta.


title: Markku Leskelä

text: Markku Leskelä (s.1950) on suomalainen kemisti ja Helsingin yliopiston emeritusprofessori. Leskelä on erikoistunut erityisesti atomikerroskasvatusmenetelmään ( ALD). Hän johti Helsingin Yliopiston ja VTT:n yhteistä Suomen Akatemian ALD-huippututkimusyksikköä 2012-2017.


title: Italian maanjäristys 2016

text: Italian maanjäristys tapahtui 24. elokuuta 2016 kello 3.36 paikallista aikaa lähellä Perugian kaupunkia Keski-Italiassa. Maanjäristyksen voimakkuus oli 6,2 momenttimagnitudia. Maanjäristyksessä on kuollut ainakin 247 henkeä ja loukkaantunut 368. Suurin tuho tapahtui Amatricen, Accumolin ja Arquata del Tronton kylissä. Niiden kaikki rakennukset tuhoutuivat lähes täysin. Järistysalueella oli onnettomuuden sattuessa noin 20 000 ihmistä.


title: Italian maanjäristys 2016

text: Alueella sattui varhain aamulla 4,7 magnitudin jälkijäristys 25. elokuuta.


title: Italian maanjäristys 2016

text: Lähes samalla alueella, 68 km Perugiasta, sattui 6.6 momenttimagnitudin maanjäristys 30. lokakuuta. Norcian pikkukaupungin kirkko romahti ja Rooman metrolinjat suljettiin. Lokakuun loppupuolella koettiin myös 5.5 ja 6.1 momenttimagnitudin järistykset, joiden takia monien pikkukaupunkien asukkaat olivat poistuneet kodeistaan.


title: Dean Karnazes

text: Dean Karnazes on yhdysvaltalainen ultrajuoksija, jolla on kreikkalaiset sukujuuret. Hän on pisimmän pysähtymättä juostun matkan maailmanennätyksen haltija: 12.–15. lokakuuta 2005 hän juoksi Pohjois-Kaliforniassa 350 mailia (noin 563 km) pysähtymättä aikaan 80 tuntia ja 44 minuuttia. Hän ei levännyt tai syönyt matkan aikana lainkaan. 300 mailin kohdalla Karnazes alkoi hallusinoida, mutta hän pystyi jatkamaan matkan loppuun saakka. Kenkiä Karnazes vaihtoi 50 mailin välein.


title: Dean Karnazes

text: Karnazes harrasti juoksemista kouluikäisenä mutta oli sen jälkeen 15 vuotta juoksematta kunnes aloitti harrastuksensa uudelleen vuonna 1992. Hänen ensimmäisiä matkojaan oli 30 mailin juoksu. Vuonna 2004 hän voitti 135 mailin Badwater Ultramarathonin Kuolemanlaakson kuumassa ilmanalassa. Hän on myös juossut maratonin etelänavalle. Badwaterin kilpailun jälkeen hän päätti yrittää 300 mailin matkaa. Naispuolinen ultrajuoksija Pam Reed ehti kuitenkin juosta 300 mailin matkan (aikaan 79 tuntia 59 minuuttia) ennen Karnazesia vuonna 2005, joten Karnazes nosti tavoitteensa 350 mailiin.


title: Dean Karnazes

text: Vuonna 2006 Karnazes juoksi 50 maratonia 50 päivässä. Hän juoksi jokaisen maratonin noin kolmeen tuntiin.


title: Rónald Matarrita

text: Rónald Alberto Matarrita Ulate (s. 9. heinäkuuta 1994 San Ramón, Costa Rica) on costaricalainen jalkapalloilija. Pelipaikaltaan hän on vasen laitapuolustaja. Matarrita edustaa Major League Soccerissa pelaavaa New York Cityä.


title: Rónald Matarrita

text: Matarrita nousi costaricalaisen Alajuelensen kakkosjoukkueesta edustusjoukkueeseen kesällä 2013. Hän pelasi vuosina 2013–2015 seurassa 67 pääsarjaottelua. Tammikuussa 2016 Matarrita siirtyi Major League Soccerissa pelaavaan New York Cityyn.


title: Rónald Matarrita

text: Costa Rican maajoukkueessa Matarrita pelasi ensimmäisen ottelunsa 5. syyskuuta 2015, kun Costa Rica hävisi ystävyysottelussa Brasilialle 0–1. Ensimmäisen kilpailullisen maaottelunsa hän pelasi 14. marraskuuta 2015, kun Costa Rica voitti Haitin 1–0 . Kesäkuussa 2016 Matarrita oli mukana Copa América Centenariossa pelaten joukkueen kaikissa kolmessa ottelussa.


title: Momo (1944)

text: Momo () oli Keisarillisen Japanin laivaston vuonna 1944 valmistunut Matsu-luokan hävittäjä toisessa maailmansodassa.


title: Momo (1944)

text: Alus tilattiin Maizurun laivastontelakalta osana vuoden 1944 hankintoja. Sen köli laskettiin 5. marraskuuta 1943 ja alus laskettiin vesille 25. maaliskuuta 1944. Alus otettiin palvelukseen kolme kuukautta myöhemmin 10. kesäkuuta.


title: Momo (1944)

text: Alus upposi 15. joulukuuta 1944 torpedoituna Manilan kaakkoispuolella ja se poistettiin alusluettelosta 10. helmikuuta 1945.


title: Who the Fuck Are Arctic Monkeys?

text: Who the Fuck Are Arctic Monkeys? on englantilaisen indie rock -yhtye Arctic Monkeysin EP-levy, joka julkaistiin Isossa-Britanniassa 24. huhtikuuta ja Yhdysvalloissa seuraavana päivänä.


title: Who the Fuck Are Arctic Monkeys?

text: EP sisälsi viisi kappaletta, joista ”The View from the Afternoon” sisältyi myös yhtyeen debyyttialbumiin "Whatever People Say I Am, That’s What I’m Not."


title: Who the Fuck Are Arctic Monkeys?

text: Levy ei sijoittunut Britannian single- tai albumilistalle, sillä se oli liian pitkä ollakseen single ja liian lyhyt albumiksi.


title: Who the Fuck Are Arctic Monkeys?

text: Levyn kansikuvan valokuvan on ottanut Timm Cleasby.


title: Take (1944)

text: Take () oli Keisarillisen Japanin laivaston vuonna 1944 valmistunut Matsu-luokan hävittäjä toisessa maailmansodassa.


title: Take (1944)

text: Alus tilattiin Yokosukan laivastontelakalta osana vuoden 1944 hankintoja. Sen köli laskettiin 15. lokakuuta 1943 ja alus laskettiin vesille 28. maaliskuuta 1944. Alus otettiin palvelukseen kolme kuukautta myöhemmin 16. kesäkuuta.


title: Take (1944)

text: Alus poistettiin alusluettelosta 25. lokakuuta 1945. Se kuljetti kotiutettavia sotilaita Japaniin 1. joulukuuta alkaen. Alus luovutettiin sotakorvauksena Britannialle 16. heinäkuuta 1947 ja se on romutettu.


title: Korab

text: Korab (; , "Golem Korab") on Albanian ja Makedonian korkein vuori. Vuoren laki on 2 764 metriä merenpinnan yläpuolella, ja maiden raja kulkee sen halki. Radikajoki erottaa Korabin Šar Planina -vuoristosta.


title: Paras brittiläinen independent-elokuva

text: Paras brittiläinen independent-elokuva () on elokuvapalkinto, joka on jaettu vuodesta 1998 lähtien vuosittain parhaalle brittiläiselle independent-elokuvalle. Palkinto on osa British Independent Film Awards -gaalaa.


title: Nikkelioksalaatti

text: Nikkelioksalaatti (CONi) on nikkeli- ja oksalaatti-ionien muodostama ioniyhdiste. Yhdistettä voidaan käyttää muiden nikkeliyhdisteiden ja hienojakoisen metallisen nikkelin valmistukseen.


title: Nikkelioksalaatti

text: Huoneenlämpötilassa nikkelioksalaatti on vaalean vihreää kiteistä ainetta. Yhdiste esiintyy yleisimmin kidevedellisenä dihydraattina (CONi·2HO), josta saadaan kidevedetöntä nikkelioksalaattia kuumennettaessa alennetussa paineessa 150 °C:n lämpötilaan. Nikkelioksalaatin dihydraatilla on kaksi kidemuotoa, jotka ovat alkeiskopiltaan monokliininen α-muoto ja ortorombinen β-muoto. Nikkelioksalaatti on veteen liukenematonta, mutta liukenee happoliuoksiin sekä komplekseja muodostaen ammoniakin tai ammoniumsuolojen liuoksiin. Kuumennettaessa yhdiste hajoaa ensin noin 300 °C:n lämpötilassa metalliseksi nikkeliksi ja hiilidioksidiksi ja voimakkaammin kuumennettaessa nikkelioksidiksi.


title: Nikkelioksalaatti

text: Nikkelioksalaattia voidaan valmistaa saostamalla liukoisten nikkelisuolojen vesiliuoksista alkalimetallien oksalaattisuoloilla tai oksaalihapolla.


title: Nikkelioksalaatti

text: Nikkelioksalaattia käytetään erittäin puhtaan ja hienojakoisen katalyytiksi soveltuvan nikkelijauheen valmistamiseen kuumentamalla. Aineesta voidaan valmistaa myös muita nikkeliyhdisteitä kuten nikkelioksidia tai nikkelikarbonyyliä.


title: Kevyt risteilijä

text: Kevyt risteilijä on pieni tai keskikokoinen sotalaivatyyppi. Termi on lyhenne kevyestä panssaroidusta risteilijästä, joka oli suojattu joko vesirajaan asennetulla panssarivyöllä tai panssarikannella (panssarikansiristeilijä). Vuoden 1930 Lontoon laivastosopimuksen mukaan alustyyppi oli risteilijä, jonka pääaseiden kaliiperi ei ylitä 6,1 tuumaa (155 mm). Risteilijän uppouma ei saanut ylittää 10 000 tonnia.


title: Kevyt risteilijä

text: Ensimmäiset kevyet risteilijät laskettiin vesille vuonna 1878. Ensimmäisen (1914–1918) ja toisen maailmansodan (1939–1945) aikaisissa kevyissä risteilijöissä oli usein joko neljä- (102 mm) tai kuusituumaiset (152 mm) tykit.


title: Nicholas Pettas

text: Nicholas Pettas (s. 23. tammikuuta 1973 Mykonos, Kreikka) on tanskalainen crossfit ohjaaja, näyttelijä ja entinen karateka, sekä potkunyrkkeilijä. Hän saavutti muun muassa Kyokushin-karatessa Euroopan mestaruuden ja sijoittui parhaimmillaan World Openissa viidenneksi. Potkunyrkkeilyssä Pettas saavutti K–1 Japanin mestaruuden 2001.


title: Nicholas Pettas

text: Pettas syntyi Kreikassa, mutta isänsä kuoltua hän muutti kolmevuotiaana äitinsä kotimaahan Tanskaan. 14-vuotiaana Pettas alkoi harrastamaan Kyokushin karatea jouduttuaan katutappeluun. Pettasin täytettyä 18, hän jätti koulun säästääkseen rahaa Japaniin matkustamista varten. Pettas halusi oppia Kyokushinia sen perustajalta Mas Oyamalta. Hän sai luvan liittyä uchi-deshi ohjelmaan, jossa hänen oli määrä harjoitella tuhat päivää. Pettas suoritti harjoittelun täytettyään 21-vuotta. Hänestä tuli samalla toinen ulkomaalainen, joka on suorittanut uchi-deshin.


title: Nicholas Pettas

text: Pettas saavutti ensimmäisen kerran menestystä 1994 Japanin painoluokallisissa mestaruuskilpailuissa. Hän voitti pronssia raskaassasarjassa Norichika Tsukamotoa vastaan. Seuraavana vuonna 1995 Pettas voitti Euroopan raskaansarjan mestaruuden. Hän voitti loppuottelussa Assen Assenovin. Samana vuonna Pettas osallistui ensimmäisen kerran World Open -turnaukseen, jossa Pettas sijoittui viidenneksi. Hän hävisi viimeisen ottelunsa Francisco Filholle. Kaksi vuotta myöhemmin Pettas osallistui ensimmäisiin MM-kilpailuihin, jossa Pettas saavutti pronssia. Hän osallistui toistamiseen World Openiin Tokiossa 1999, jossa Pettas sijoittui jälleen viidenneksi. Vuonna 2000 Pettas saavutti vielä Shin Karate maailmanmestaruuden.


title: Nicholas Pettas

text: Pettas siirtyi ottelemaan karaten lisäksi myös potkunyrkkeilyyn. Hän otteli ensi kerran 1998 "K-1 Dream '98" -tapahtumassa, jossa hän kohtasi Stefan Lekon. Pettas hävisi avausottelunsa tyrmäyksellä toisessa erässä. Hän palasi potkunyrkkeilyn pariin lopetettuaan aktiivisen kilpailemisen karatessa 2000. Pettas osallistui K-1 World Grand Prix'hin heinäkuussa 2000. Hän voitti avauskierroksella Ricky Nickolsonin alapotkulla, joka merkittiin tyrmäysvoitoksi. Toisella kierroksella Pettas kärsi tappion Jérôme Le Bannerille tyrmäyksellä ensimmäisessä erässä. Hän otteli turnauksen jälkeen kaksi yksittäistä ottelua. Ensimmäinen näistä päättyi tappioon tuomariäänin Michael McDonaldia vastaan ja toinen tyrmäysvoittoon Peter Vargaa vastaan.


title: Nicholas Pettas

text: Pettas osallistui 2001 K-1 Andy Memorial Grand Prix turnaukseen, joka oli järjestetty kunnianosoituksena vuotta aiemmin kuolleelle Andy Hugille. Hän voitti avauskierroksella Yusuke Fujimoton tyrmäyksellä ensimmäisessä erässä. Toisella kierroksella Pettas voitti Nobu Hayashin samaisella tuloksella, kuin edellisen kamppailunsa. Molemmat voitot tulivat alapotkulla. Loppuottelussa Pettas kohtasi kaksinkertaisen Japanin K-1 mestarin Musashin. Pettas voitti mestaruuden tuomariäänin.


title: Nicholas Pettas

text: Japanin K–1 turnauksen jälkeen Pettas osallistui K–1 World GP -turnaukseen joulukuussa 2001. Hän hävisi Alexey Ignashoville toisessa erässä tyrmäyksellä, jonka myötä Pettasin turnaus päättyi ensimmäisellä kierroksella.


title: Nicholas Pettas

text: Turnauksen jälkeen Pettas otteli yksittäisi kamppailuja, joista ensimmäinen oli Peter Aertsia vastaan huhtikuussa 2002. Hän hävisi kamppailun ensimmäisessä erässä tyrmäyksellä. Saman vuoden kesäkuussa Pettas kohtasi Sergei Gurin. Kamppailu päättyi Pettasin tappioon teknisellä tyrmäyksellä hänen sääriluun mennessä poikki Gurin torjuttua Pettasin alapotkun.


title: Nicholas Pettas

text: Pettas palasi takaisin potkunyrkkeilyn pariin noin kolmen ja puolen vuoden tauon jälkeen. Hän kohtasi Hollannissa Gökhan Sakin, jonka Pettas voitti toisessa erässä teknisellä tyrmäyksellä Sakin kulmamiehen heittäessä pyyhkeen kehään.


title: Nicholas Pettas

text: 2006 Pettas otteli kolmesti ja kohtasi elokuussa Australiassa Eric Nosan, jonka Pettas voitti tyrmäyksellä kolmannessa erässä. Hän palasi takaisin Japaniin, jossa Pettis voitti syyskuussa käydyn ottelun Takeshi Ondaa vastaan teknisellä tyrmäyksellä toisen erän alussa. Pettasin vuosi 2006 päättyi joulukuussa K-1 PREMIUM 2006 Dynamite!! -tapahtumaan, jossa hän hävisi Badr Harille teknisellä tyrmäyksellä loukattuaan käsivartensa.


title: Nicholas Pettas

text: Pettas otteli vielä 2007 kaksi ottelua, joista hän hävisi ensin Peter Aertsille käydessään karsintaa K-1 World Grand Prix'hin pääsystä. Pettasin matka katkesi tappion jälkeen. Hän otteli jälleen uudenvuoden aattona K-1 tapahtumassa korealaista yli kaksimetristä vastustajaa Kim Young-hyunia vastaan. Pettas voitti ottelun tyrmäyksellä toisessa erässä.


title: Nicholas Pettas

text: 2008 Pettas otti osaa vielä kerran pienempään K-1 World GP Hawaii turnaukseen, jossa hänen kisat päättyivät ensimmäisellä kierroksella. Hän hävisi Rick Cheekille teknisellä tyrmäyksellä, jonka jälkeen Pettas päätti uransa.


title: Nicholas Pettas

text: Päätettyään kilpauransa 2008, Pettas on työskennellyt Japanissa juontajana. Hän alkoi esiintymään näyttelijänä televisiosarjoissa ja elokuvissa vuodesta 2003 lähtien, jolloin hän kärsi potkunyrkkeilyurallaan jalkavammasta ja joutui pitämään välivuoden ottelemisesta. Pettas juonsi "Samurai Spirit" dokumenttisarjaa, jossa seurattiin eri japanilaisia kamppailulajeja, kuten judoa, karatea ja aikidoa. Pettis työskentelee myös Crossfit salilla ohjaajana ja on Reebok CrossFitin suurlähettiläs.


title: Maj-Lis Steiner

text: Maj-Lis Steiner on suomalainen tilintarkastaja, dosentti ja tietokirjailija.


title: Maj-Lis Steiner

text: Steiner työskentelee yritysvastuun varmennuspalveluiden johtajana Pricewaterhouse Coopers Oy:ssä. Hän on Keskuskauppakamarin hyväksymä tilintarkastaja (KHT).


title: Maj-Lis Steiner

text: Koulutukseltaan Steiner on kauppatieteiden tohtori. Hän on yritysjuridiikan dosentti Aalto-yliopiston kauppakorkeakoulussa erityisalueenaan tilintarkastus ja hyvä hallintotapa sekä Turun kauppakorkeakoulussa erityisalueenaan tilintarkastusoikeus.


title: Ilolanpuisto

text: Ilolanpuisto () sijaitsee Kallion kaupunginosassa Helsingissä. Se on rakennettu rinteeseen, joka kohoaa Eläintarhantieltä pohjoiseen kohti Toista linjaa. Lännessä puisto rajautuu Castréninkatuun ja idässä Kallion virastotaloon. Puiston suunnitteli Harald Carstens vuonna 1966. Sen pinta-ala on noin 1,9 hehtaaria ja se nivoutuu saumattomasti yhteen Tarja Halosen puiston kanssa. Puistoalueiden välissä sijaitsee Helsingin Kaupunginteatterin massiivinen rakennuskompleksi. Ilolanpuiston nimi juontuu paikalla sijainneesta Ilola-nimisestä huvilatontista. Ilolanpuiston luoteinen osa on rakennettu leikkipuistoksi.


title: Ilolanpuisto

text: Ilolanpuisto on osa laajempaa puistoaluetta, joka ulottuu Töölönlahdelta Linjoille. Kallion kaupunginosan lounaisen osan käsittävän alueen puistoja ovat Tarja Halosen puiston lisäksi Tokoinranta ja Linnunlaulu. Etelän suunnassa Ilolanpuistosta avautuu näkymä Eläintarhanlahteen. Castréninkadun luoteispuolella Ilolanpuiston jatkeena on Ilolanlehto (), joka on noin 0,2 hehtaarin laajuinen puuaidalla rajattu puistikko. Ilolanlehdossa kasvaa muun muassa poimulehteä, särmäkuismaa ja niittynätkelmää.


title: Ilolanpuisto

text: Suuri osa Ilolanpuistosta on paljasta kalliopintaa, kallioista korkein kohoaa noin kuusitoista metriä merenpinnan yläpuolelle. Puiston alueella oli aikoinaan huviloita, joiden puutarhoista on säilynyt puistopuita. Ilolanpuiston harvinaisiin puulajeihin kuuluu punasaarni. Puistossa kasvaa useita pensaslajeja, joukossa myös harvinaista alppikuusamaa.


title: Ilolanpuisto

text: Raitioliikenteen kiskot kulkevat Ilolanpuiston vierestä Castréninkatua ja Toista linjaa. Niillä ei kuitenkaan ole säännöllistä raitioliikennettä. Toista linjaa kulkee useita bussilinjoja. Aivan puiston tuntumassa Hakaniemessä kulkee useita raitiolinjoja. Hakaniemen metroaseman sisäänkäynti sijaitsee puiston välittömässä läheisyydessä.


title: Ume (1944)

text: Ume () oli Keisarillisen Japanin laivaston vuonna 1944 valmistunut Matsu-luokan hävittäjä toisessa maailmansodassa.


title: Ume (1944)

text: Alus tilattiin Fujinagatan telakalta osana vuoden 1944 hankintoja. Sen köli laskettiin 1. joulukuuta 1943 ja alus laskettiin vesille 24. huhtikuuta 1944. Alus otettiin palvelukseen kaksi kuukautta myöhemmin 28. kesäkuuta.


title: Ume (1944)

text: Alus upposi 31. tammikuuta 1945 ilmahyökkäyksessä Taiwanin eteläpuolella. Se poistettiin alusluettelosta 10. maaliskuuta 1945.


title: Kuwa (1944)

text: Kuwa () oli Keisarillisen Japanin laivaston vuonna 1944 valmistunut Matsu-luokan hävittäjä toisessa maailmansodassa.


title: Kuwa (1944)

text: Alus tilattiin Fujinagatan telakalta osana vuoden 1944 hankintoja. Sen köli laskettiin 20. joulukuuta 1943 ja alus laskettiin vesille 25. toukokuuta 1944. Alus otettiin palvelukseen kaksi kuukautta myöhemmin 25. heinäkuuta.


title: Kuwa (1944)

text: Alus upposi taistelussa Ormocinlahdella 3. joulukuuta 1944 ja se poistettiin alusluettelosta 10. helmikuuta 1945.


title: Jamaikan jääkiekkoliitto

text: Jamaikan jääkiekkoliitto on Jamaikalla toimiva jääkiekkoliitto, joka vastaa Jamaikan kansainvälisestä jääkiekkotoiminnasta. Vuonna 2013 Jamaikalla oli vain 20 rekisteröityä pelaajaa ja yksi jäähalli.


title: Jamaikan jääkiekkoliitto

text:
Jamaikan jääkiekkoliitto perustettiin vuonna 2011, ja se liittyi IIHF:n jäseneksi vuoden toukokuussa 2012 ollen täten ensimmäinen Karibian maa IIHF:n jäsenenä.
Liiton johtajana toimii Edmond L. Phillipps Jr.


title: Lara Melda

text: Lara Melda Ömeroğlu (s. 16. joulukuuta 1993 Lontoo) on turkkilainen pianisti.


title: Saint Kitts ja Nevis kesäolympialaisissa 2008

text: Saint Kitts ja Nevis osallistui Pekingin olympialaisiin vuonna 2008 neljän urheilijan joukkueella, jotka kaikki osallistuivat yleisurheilun ratamatkoille. Lipunkantajana avajaisissa toimi pikajuoksija Virgil Hodge.


title: Kiehtovat linnut

text: Kiehtovat linnut – faktaa ja visailua koko perheelle on tietokirja linnuista, jonka tekijät ovat Lauri Lajunen, Jouni Pursisinen, Esa Hohtola ja Jari Peltomäki. Kirja on ilmestynyt 2016, ja sen on kustantanut Docendo.


title: Kiehtovat linnut

text: Kirja jakautuu 15 lukuun, joissa käsitellä lintuja monipuolisesti, kuten lintujen alkuperää, elämää, käyttäytymistä, rakennetta. Linnut ja kulttuuri -osuudessa luetellaan Suomen maakuntalinnut. Lopussa on Trivial Birdsuite -visailu.


title: Kiehtovat linnut

text: Teoksen tekijät ovat asiantuntijoita, Jari Peltomäki on luontokuvaaja, muut ovat Oulun yliopiston professoreita. Tekstintekijät ovat ovat pitkän linjan luonnontieteilijöitä ja aloittaneet lintuharrastuksen 1970-luvulla. Jari Peltonen on ammattiluontokuvaaja ja luontomatkailuyrittäjä


title: Dominikaaninen tasavalta kesäolympialaisissa 2016

text: Dominikaaninen tasavalta osallistui Rio de Janeiron olympialaisiin vuonna 2016 joukkueella, johon kuului 29 urheilijaa 11 eri lajista. Tämä oli maan neljästoista esiintyminen olympialaisissa ja se saavutti yhden pronssin taekwondossa. Lipunkantajana avajaisissa toimi juoksija Luguelín Santos.


title: Jesse Häkkinen

text: Jesse Häkkinen (s. 30. joulukuuta 1990 Raahe) on suomalainen jääkiekkoilija, joka pelaa ottelukohtaisella sopimuksella III-divisioonajoukkue Pyhäjoen Joki-Kiekossa. Häkkinen laukoo oikealta. Hän on pelannut urallaan myös yhden kauden Kazakstanissa.


title: Jesse Häkkinen

text: Häkkinen on Raahe-Kiekon kasvatti. Hän siirtyi juniorina sittemmin Laser HT:hen, josta Häkkinen siirtyi kaudeksi 2006–2007 Hämeenlinnan Pallokerhon B-nuoriin. Kaudella 2009–2010 hän nousi seuran A-nuorten varakapteeniksi.


title: Jesse Häkkinen

text: Kaudeksi 2011–2012 Häkkinen siirtyi vuoden mittaisella sopimuksella Mestis-joukkue Kajaanin Hokkiin, jonka apuvalmentajana toimi hänelle Laser HT:n junioreista tuttu Teijo Raatesalmi. Häkkisen tulokaskausi toi 43 runkosarjaottelussa tehot 8+9=17 ja kuudessa playoff-ottelussa yhden maalin. Hän oli runkosarjassa Hokin tehokkain tulokaspelaaja. Häkkinen voitti myös joukkueen sisäisen tehotilaston lukemalla +11. Huhtikuussa 2012 hän teki Hokin kanssa vuoden mittaisen jatkosopimuksen. Kaudella 2012–2013 Häkkinen pelasi joukkueen lisäksi myös kaksi ottelua lainalla Suomi-sarjan Iisalmen Peli-Karhuissa.


title: Jesse Häkkinen

text: Häkkinen siirtyi kaudeksi 2013–2014 vuoden mittaisella sopimuksella Heinolan Peliittojen riveihin. Kauden 2014–2015 hän vietti Kazakstanin mestaruussarjan Beibarys Atıraw'ssa, jonka jälkeen Häkkinen palasi kaudeksi 2015–2016 Peliittoihin. Hän nousi kauden mittaan myös joukkueen kapteenistoon. Häkkinen pelasi Peliitoissa vain viisi ottelua, kunnes hänen sopimuksensa purettiin Häkkisen omasta aloitteesta yhteisymmärryksessä loakakuussa 2016. Kymmenen päivää myöhemmin hän siirtyi ottelukohtaisella sopimuksella III-divisioonajoukkue Pyhäjoen Joki-Kiekkoon. Joukkueessa pelaavat myös Häkkisen isoveljet Tommi ja Janne.


title: Jesse Häkkinen

text: Häkkisen isoveljet Tommi ja Janne pelaavat puolustajina PJK:ssa.


title: Fredrik Maximilian Schwindt

text: Fredrik Maximilian Schwindt (27. lokakuuta 1861 Spankkova, Inkeri – 25. elokuuta 1936 Viipuri) oli suomalainen kieltenopettaja ja venäjän kielen oppi- ja sanakirjojen tekijä.


title: Fredrik Maximilian Schwindt

text: Schwindtin vanhammat olivat Inkerinmaan Spankkovan ja Kolppanan kirkkoherra Paul Theodor Schwindt (1813–1876) ja Anna Amanda Alopaeus (k. 1884). Hän pääsi ylioppilaaksi 1881 Viipurin lyseosta ja suoritti Helsingin yliopistossa opettajakandidaattitutkinnon 1895. Schwindt toimi kieltenopettajana Viipurissa ja hän oli Viipurin suomalaisen klassillisen lyseon venäjän kielen kollegana 1902–1907.


title: Fredrik Maximilian Schwindt

text: Schwindt oli naimisissa vuodesta 1891 Ida Gurli Hallonbladin kanssa. Schwindtin veljiä olivat Kolppanan kansakouluseminaarin johtaja Paul Alexander Schwindt (1854–1884) ja Moloskovitsan kirkkoherra Johan Edvard Schwindt (1857–1911).


title: Colle Santa Lucia

text: Colle Santa Lucia on kunta Pohjois-Italiassa Bellunon maakunnassa Veneton alueella.


title: Colle Santa Lucia

text: Tämän pienen vuoristokylän nähtävyyksiä on Santa Lucian kirkko, joka on rakennettu 1336 metriä korkean kukkulan huipulle. Matkailijoita kylään tuo lähistöllä olevat Dolomiittien suuret talviurheilukeskukset Selva di Cadore, Alleghe, Arabba ja Cortina d'Ampezzo.


title: Belem Guerrero

text: Belem Guerrero Méndez (s. 8. maaliskuuta 1974 México, Meksiko) on uransa päättänyt meksikolainen ratapyöräilijä ja olympiamitalisti. Hän on pituudeltaan 160 cm ja painoi aktiiviurallaan 58 kg.


title: Belem Guerrero

text: Guerrero voitti pisteajon olympiahopeaa Ateenassa 2004. Samojen olympialaisten maantieajossa hän oli 46. Hän osallistui olympialaisten ratapyöräilyn pisteajoon myös 1996 ollen yhdestoista ja 2000 sijoittuen viidenneksi.


title: Belem Guerrero

text: Ratapyöräilyn maailmanmestaruuskilpailuissa hän on voittanut neljä mitalia pisteajossa. Pan-Amerikan kisoissa hän on saanut mitaleita pisteajosta, henkilökohtaisesta takaa-ajosta ja maantieajosta.


title: Cortés (departementti)

text: Cortés on Hondurasin kahdeksastatoista departemantista luoteisin. Se rajoittuu pohjoisessa Karibianmereen ja luoteessa Guatemalan tasavaltaan. Se on asukasluvultaan departementeista suurin, ja sen pääkaupunki San Pedro Sula on miltei miljoonainen metropoli ja teollisuuskeskus. Hedelmällinen Sulan laakso on merkittävä banaanien ja muiden elintarvikkeiden tuottaja.


title: Cortés (departementti)

text: Cortésin departementti lienee saanut nimensä konkistadori Hernán Cortésin mukaan, joka taisteli seudulla Espanjan kruunun puolesta sekä intiaaneja että kapinallista Cristóbal de Olidia vastaan.


Charles Kirkconnellin kansainvälinen lentoasema on Caymansaarten Cayman Bracin saaren ainoa lentoasema. Vuonna 1955 avattua lentoasemaa käytti vuonna 2014 noin 60 000 matkustajaa. Se on nimetty paikallisen liikemiehen, Charles Kirkconnellin, mukaan. Aiemmin se tunnettiin nimellä Gerrard-Smithin kansainvälinen lentoasema.


title: Dominica kesäolympialaisissa 2012

text:
Dominica osallistui Lontoon olympialaisiin vuonna 2012 kahden yleisurheilijan joukkueella. Heistä lipunkantajana avajaisissa toimi Erison Hurtault ja päättäjäisissä puolestaan Luan Gabriel.
Dominica ei ole vielä koskaan voittanut mitalia olympialaisissa.


title: Dominica kesäolympialaisissa 2012

text: Seuraavat kaksi dominicalaista urheilijaa pääsivät kisoihin


title: Weezer (White Album)

text: Weezer (White Album) on Weezerin kymmenes studioalbumi. Se julkaistiin 1. huhtikuuta 2016 levymerkillä Atlantic Records.


title: Weezer (White Album)

text: Albumi nousi Yhdysvalloissa Billboard 200 -listan neljännelle sijalle. Iso-Britanniassa se ylsi maan virallisen albumilistan sijalle 24.


title: Aero Virgin Islands

text: Aero Virgin Islands (IATA: QY) oli yhdysvaltainneitsytsaarelainen lentoyhtiö. Se perustettiin vuonna 1977. Se lensi reittilentoja Saint Thomasin ja San Juanin välillä. Yhtiö joutui lopettamaan toimintansa vuonna 1990 kilpailun kovetessa.


title: Aero Virgin Islands

text: Toimintansa aikana Aero Virgin Islands käytti ainakin seuraavia konetyyppejä:


title: Saint David (Grenada)

text: Saint Davidin alue on yksi Grenadan kuudesta hallinnollisesta alueesta. Se sijaitsee maan itäosassa. Alueen pinta-ala on 44 km² ja väkiluku vuonna 2011 oli 12 561. Alueen pääkaupunki on Saint David's.


title: Saint John (Grenada)

text: Saint Johnin alue on yksi Grenadan kuudesta hallinnollisesta alueesta. Se sijaitsee maan länsiosassa. Alueen pinta-ala on 35 km² ja väkiluku vuonna 2011 oli 7 801. Alueen pääkaupunki on Gouyave.


title: Saint Mark (Grenada)

text: Saint Markin alue on yksi Grenadan kuudesta hallinnollisesta alueesta. Se sijaitsee maan luoteisosassa. Alueen pinta-ala on 25 km² ja väkiluku vuonna 2011 oli 4 086. Alueen pääkaupunki on Victoria.


title: Saint Patrick (Grenada)

text: Saint Patrickin alue on yksi Grenadan kuudesta hallinnollisesta alueesta. Se sijaitsee maan pohjoisosassa. Alueen pinta-ala on 42 neliökilometriä, ja väkiluku vuonna 2011 oli 10 980. Alueen pääkaupunki on Sauteurs.


title: Manuel Antonion kansallispuisto

text: Manuel Antonion kansallispuisto on luonnonsuojelualue Costa Ricassa. Se sijaitsee Queposin eteläpuolella Tyynenmeren rannikolla 132 km Costa Rican pääkaupungista San Josésta. Puistoon kuuluu mannerkaistale ja 12 pientä saarta.


title: Manuel Antonion kansallispuisto

text: Pienestä koostaan huolimatta Manuel Antonion kansallispuisto on yksi maan suosituimmista kansallispuistoista. Siellä tavataan apinoita, laiskiaisia ja puna-aroja.


title: Aune Somersalmi

text: Aune Franziska Somersalmi (oik. Salmio, alk. Sundell, ent. Karivirta, 19. tammikuuta 1902 – 26. elokuuta 1984 Helsinki) oli suomalainen näyttelijä ja oopperalaulaja. Näyttelijänä hänet muistetaan ainoastaan ääriroolista elokuvassa Sampo (1959).


title: Aune Somersalmi

text: Aune Somersalmen vanhemmat olivat puuseppä Johan Adolf Somersalmi ja Amanda Fransiska Kourlaa. Aunen vanhemmat veljet Urho ja Yrjö Somersalmi olivat molemmat näyttelijöitä.


title: Aune Somersalmi

text: Aune Somersalmi avioitui 1930 lääketieteen lisensiaatti Yrjö August Karivirran (1898–1943) kanssa. Puolison työn vuoksi pariskunta joutui seuraavina vuosina asumaan useilla paikkakunnilla. Avioliiton alkuvuosina Karivirta työskenteli 1930–1934 Valkjärven kunnanlääkärinä ja sen jälkeen Helsingissä yleisen sairaalan naistenklinikalla 1934–1936. Vuodesta 1936 Yrjö Karivirta toimi Tampereen synnytyslaitoksen alilääkärinä.


title: Aune Somersalmi

text: Nuoruudessaan Aune Somersalmi opiskeli klassista laulua. Hän esiintyi helmikuussa 1935 Suomen Kansallisoopperassa esitetyssä teoksessa "Czardasruhtinatar". Veljiensä tapaan Aune toimi näyttelijänä. Hän esiintyi uransa aikana vain yhdessä elokuvassa "Sampo" (1959), jossa hänellä oli jälkiäänitetty äänirooli Louhena elokuvan suomalaisessa versiossa. Elokuva valmistui neuvostosliittolais-suomalaisena yhteistuotantona ja sen ohjasi Aleksandr Ptuško. Elokuvan pääosassa Väinämöisenä nähtiin Aunen veli Urho Somersalmi.


title: Aune Somersalmi

text: Vanhuudenpäiviään Somersalmi vietti 1970-luvulla Näyttelijöiden Vanhuudenkotisäätiön ylläpitämässä Thalian torpassa. Hän kuoli Helsingissä 82-vuotiaana ja hänet haudattiin Hietaniemen hautausmaalle.


title: Aune Somersalmi

text: Aune Somersalmi oli aviossa kaksi kertaa. Ensimmäisestä avioliitosta Yrjö Karivirran kanssa hänellä oli kaksi lasta (tyttö ja poika). Yrjö Karivirta toimi sotien aikana rintamalla ja kenttäsairaaloissa lääkintämajurina. Hän palveli talvisodassa Kaislahdessa, Summan lohkolla sekä Viipurinlahdella. Jatkosodassa Karivirta oli sotasairaaloiden päällikkölääkäri.


title: Aune Somersalmi

text: Somersalmen ensimmäinen avioliitto päättyi lokakuussa 1943 aviomiehen kuoltua sodassa saamiinsa vammoihin Helsingissä. Hän solmi vuonna 1945 toisen avioliiton ministeri ja liikemies Toivo Salmion (1882–1973) kanssa.


title: Isla del Tigre

text: Isla del Tigre tai Isla el Tigre on Hondurasille kuuluva vulkaaninen tulivuorisaari Tyynessä valtameressä Fonsecanlahdella Vallen hallintoalueella Amapalan kunnassa. Sitä ei pidetä aktiivisena. Tulivuori on kartiomainen ja kauniiksi mainittu, ja sen korkeus on 783 metriä merenpinnasta. Saari on aikoinaan ollut merirosvojen pakopaikka. Nykyään se palvelee muun muassa turistikohteena.


title: Zamak

text: Zamak tai samakki on sinkin metalliseos, joka sisältää seosmetalleina enimmäkseen alumiinia, magnesiumia ja kuparia.


title: Zamak

text: Samakkiseokset ovat kevyitä verrattuna esimerkiksi teräksiin ja niitä käytetään erilaisten esineiden kuten ovenkahvojen ja moottorien osien valmistamiseen valamalla ja työstämällä. Seokset ovat huokoisia joten murtolujuus ja kulutuksenkesto eivät yllä terästen tasolle. Väri vaihtelee hopeanharmaasta kuparinvivahteiseen, jolloin seosta voidaan käyttää myös koriste-esineisiin. Samakkiesineitä voidaan päällystää esimerkiksi kromilla, kuparilla tai hopealla, mutta myös alumiinilla. Pinta voidaan käsitellä myös jollain titaaninitridin johdoksella tavoiteltaessa kestävähköä sävypintaa.


title: Braulio Carrillon kansallispuisto

text: Braulio Carrillon kansallispuisto on luonnonsuojelualue Costa Ricassa. Se sijaitsee 20 km koilliseen Costa Rican pääkaupungista San Josésta. Puiston maisemat ovat jylhät, siellä on vuoria, kanjoneita, sammuneita tulivuoria ja jokia.


title: Braulio Carrillon kansallispuisto

text: Kansallispuisto perustettiin vuonna 1978. Alueella on havaittu 550 lintu-, 169 nisäkäs- ja 123 matelijalajia.


title: Maki (1944)

text: Maki () oli Keisarillisen Japanin laivaston vuonna 1944 valmistunut Matsu-luokan hävittäjä toisessa maailmansodassa.


title: Maki (1944)

text: Alus tilattiin Maizurun laivastontelakalta osana vuoden 1944 hankintoja. Sen köli laskettiin 19. helmikuuta 1944 ja alus laskettiin vesille 10. kesäkuuta. Alus otettiin palvelukseen kaksi kuukautta myöhemmin 10. elokuuta.


title: Maki (1944)

text: Se poistettiin alusluettelosta 5. lokakuuta 1945 ja alus kuljetti 1. joulukuuta alkaen kotiutettavia joukkoja Japaniin. Alus luovutettiin 14. elokuuta 1947 sotakorvauksena Britannialle, joka romutti sen.


title: Kiri (1944)

text: Kiri () oli Keisarillisen Japanin laivaston vuonna 1944 valmistunut Matsu-luokan hävittäjä toisessa maailmansodassa.


title: Kiri (1944)

text: Alus tilattiin Yokosukan laivastontelakalta osana vuoden 1944 hankintoja. Sen köli laskettiin 1. helmikuuta 1944 ja alus laskettiin vesille 27. toukokuuta. Alus otettiin palvelukseen kaksi kuukautta myöhemmin 14. elokuuta.


title: Kiri (1944)

text: Se poistettiin alusluettelosta 5. lokakuuta 1945 ja alus kuljetti 1. joulukuuta alkaen kotiutettavia joukkoja Japaniin. Alus luovutettiin 29. heinäkuuta 1947 sotakorvauksena Neuvostoliitolle.


title: Pietarin suomalainen punakaarti

text: Pietarin suomalainen punakaarti oli vuosina 1917–1918 toiminut Suomen punakaartien osasto, joka oli muodostettu Pietarissa asuneista suomalaisista työläisistä. Vuoden 1918 sisällissodan aikana se osallistui taisteluihin Karjalan rintamalla Raudussa sekä Hämeen rintamalla Vilppulassa, Ruovedellä, Tampereella ja Lempäälässä.


title: Pietarin suomalainen punakaarti

text: Pietarin suomalainen punakaarti sai alkunsa vuoden 1917 helmikuun vallankumouksen jälkeen, jolloin kaupunkiin perustettiin noin sadan miehen vahvuinen suomalainen työväenmiliisi. Sen kaikki jäsenet olivat Pietarin suomalaisen työväenyhdistyksen jäseniä. Venäjän väliaikaisen hallituksen pääministeri Aleksandr Kerenski aikoi lakkauttaa työväenmiliisin kesäkuussa ja pidättää samalla sen päällikkönä toimineen Eino Rahjan, mutta miliisi ehti kuitenkin jo ennen sitä lopettaa itse toimintansa. Tämän jälkeen Eino ja Jukka Rahja piilottivat suomalaisen työväenmiliisin käytössä olleet aseet bolševikkien Pietarin neuvoston toimeenpanevan komitean päämajaan. Kesän aikana suomalaisia oli mukana Pietarin seudun vallankumouksellisessa toiminnassa, kuten heinäkuun epäonnistuneessa bolševikkien ja anarkistien kansannousussa. Suomalaisia toimi jo aiemmin myös Pietarin venäläisissä kaarteissa, esimerkiksi Johannes Heikkonen osallistui lokakuun vallankumouksen aikana muun muassa Talvipalatsin valtaukseen.


title: Pietarin suomalainen punakaarti

text: Varsinainen punakaarti perustettiin heti lokakuun vallankumouksen yhteydessä saman vuoden marraskuussa. Puuhamiehinä olivat Eino ja Jukka Rahjan lisäksi muun muassa Anton Uotinen sekä kaartin ensimmäiseksi päälliköksi valittu August Dufva ja hänen seuraajansa Väinö Turunen. Punakaartin esikunta toimi Suomen asemalla. Siihen hyväksyttiin vain henkilöitä, jotka pystyivät todistamaan olevansa joko ammattiyhdistyksen tai sosiaalidemokraattisen puolueen jäseniä.


title: Pietarin suomalainen punakaarti

text: Tammikuun 27. päivänä Pietarista lähti Suomea kohti ns. suuri asejuna, joka vei punaisille aseita ja ampumatarvikkeita. Sen saattajana oli Jukka Rahjan johtama Pietarin suomalaisen punakaartin 1. komppania. Raivolan ja Viipurin välissä sijaitsevalla Kämärän asemalla se joutui taisteluun jääkärieversti Urho Sihvosen johtamaa valkoisten osastoa vastaan. Sihvosen joukot pysäyttivät junan, jonka jälkeen syntyneessä tulitaistelussa kaatui neljä punakaartilaista ja noin 30 haavoittui. Valkoiset joutuivat kuitenkin vetäytymään ja juna pääsi jatkamaan matkaansa.


title: Pietarin suomalainen punakaarti

text: Asejunalla matkustanut 1. komppania osallistui perille saavuttuaan 7. helmikuuta Vilppulaa vastaan tehtyyn suurhyökkäykseen ja muutaman päivän kuluttua Ruovedellä Pekkalan ja Väärinmajan taisteluihin. Maaliskuun aikana komppania oli mukana vielä Lempäälän–Vesilahden sekä Tampereen taisteluissa, ennen kuin se 20. maaliskuuta lähetettiin takaisin Pietariin. Parin päivän levon jälkeen komppania siirrettiin Rautuun, jossa se korvasi rintamalta vedettyjä venäläisiä joukkoja. Taistelujen jatkuessa alkoi yksikössä esiintymään yleistä kurittomuutta ja epäjärjestystä. 1. komppania vaati saada siirron, jonka jälkeen osa miehistä pääsikin vaihdossa Pietariin. Raudun rintama sortui lopullisesti 4. huhtikuuta.


title: Pietarin suomalainen punakaarti

text: 2. komppania oli koottu Tuprovan teollisuusyhteisön suomalaisista työläisistä ja sitä kutsuttiinkin paikkakunnan venäläisen nimen mukaan Dubrovkan suomalaiseksi punakaartiksi. Osaston kokoamisesta vastasi Paavo Turunen ja sen päällikköinä toimivat aluksi Kalle Ristseppä ja Anton Uotinen. Komppania saapui Tampereelle Viipurin ja Helsingin kautta 9. helmikuuta. Se osallistui Vilppulan rintaman taisteluihin Ruovedellä sekä myöhemmin myös Tampereen taisteluun. Kalle Ristseppä sai surmansa Enorannan kartanon miehityksen aikana oman vartiomiehen luodista ja myös Uotinen haavoittui Vilppulan rintamalla, jonka jälkeen komppanianpäälliköksi nousi Juho Vähä. Kaartiin kuului yhteensä 104 miestä ja yhdeksän naista. Mukana olivat muun muassa tuleva punaupseeri Vilho Rosendahl sekä myöhemmin KGB:n everstiksi noussut Toivo Vähä.


title: Pietarin suomalainen punakaarti

text: Hämeen rintamalla taistelleen komppanian lisäksi Karjalan kannakselle lähetettiin kaksi muuta komppaniaa, jotka osallistuivat taisteluihin niin sanotulla Raudun rintamalla. Ylipäällikkönä toimi aluksi Johan A. Palmu, jonka komentama 800 miehen joukko miehitti Raudun rautatieaseman 20. helmikuuta. Bolševikit olivat huolestuneita Pietarin turvallisuudesta, joten mukana oli myös luutnantti M.V. Brigorovskijn komentamia venäläisiä. Palmu syrjäytettiin 27. helmikuuta, jolloin hänen tilalleen nimitettiin Heikki Kaljunen. Hänen jälkeensä ylipäällikköinä toimivat vielä Oskar Rantala ja Arvid Leinonen. Alipäälliköitä olivat muun muassa Jalmari Eskelinen, Eino Kaiho, Juho Nygren, August Junell ja Evert Laine. Maaliskuun alussa Raudussa laskettiin punaisten puolella olleen noin 1 800 miestä, joista suomalaisia punakaartilaisia oli 350. Valkoisten käynnistettyä oman suurhyökkäyksensä 24. maaliskuuta, punaisten Raudun rintama kukistui lopulta 4. huhtikuuta. Taisteluista muodostui Tampereen ja Viipurin taistelujen ohella Suomen sisällissodan verisimpiä. Venäläiset mukaan lukien punaisten puolella taistelleista kaatui noin 800.


title: Pietarin suomalainen punakaarti

text: Raudusta vetäytymisensä jälkeen kaartin jäljelle jääneet miehet huolehtivat Pietarissa huhti–toukokuun aikana tuhansien Suomesta saapuneiden punapakolaisten vastaanottamisesta ja majoituksesta, kunnes Suomalaisten Pakolaisten Huoltokomitea perustettiin 6. toukokuuta. Pietarin suomalainen punakaarti osallistui myös kaupungissa järjestettyihin vappujuhlallisuuksiin, mutta lakkautettiin vielä toukokuun aikana sisällissodan päätyttyä punaisten tappioon.


title: Sugi (1944)

text: Sugi () oli Keisarillisen Japanin laivaston vuonna 1944 valmistunut Matsu-luokan hävittäjä toisessa maailmansodassa.


title: Sugi (1944)

text: Alus tilattiin Fujinagatan telakalta osana vuoden 1944 hankintoja. Sen köli laskettiin 25. helmikuuta 1944 ja alus laskettiin vesille 3. heinäkuuta. Alus otettiin palvelukseen kaksi kuukautta myöhemmin 25. elokuuta.


title: Sugi (1944)

text: Se poistettiin alusluettelosta 5. lokakuuta 1945 ja alus kuljetti 1. joulukuuta alkaen kotiutettavia joukkoja Japaniin. Alus luovutettiin 31. heinäkuuta 1947 sotakorvauksena Taiwanille.


title: Momi (1944)

text: Momi () oli Keisarillisen Japanin laivaston vuonna 1944 valmistunut Matsu-luokan hävittäjä toisessa maailmansodassa.


title: Momi (1944)

text: Alus tilattiin Yokosukan laivastontelakalta osana vuoden 1944 hankintoja. Sen köli laskettiin 1. helmikuuta 1944 ja alus laskettiin vesille 16. kesäkuuta. Alus otettiin palvelukseen kolme kuukautta myöhemmin 3. syyskuuta.


title: Momi (1944)

text: Alus upposi ilmahyökkäyksessä 5. tammikuuta 1945 Manilan länsipuolella ja se poistettiin alusluettelosta 10. maaliskuuta 1945.


title: Erick Gutiérrez

text: Erick Gabriel Gutiérrez Galaviz (s. 15. kesäkuuta 1995 Ahome, Meksiko) on meksikolainen jalkapalloilija. Pelipaikaltaan hän on keskikenttäpelaaja. Gutiérrez edustaa Meksikon Primera Divisiónissa pelaavaa Pachucaa.


title: Erick Gutiérrez

text: Gutiérrez on Pachucan kasvatti. Hän pelasi ensimmäisen Meksikon Primera Divisiónin ottelunsa 27. lokakuuta 2013, kun Pachuca pelasi kotonaan maalittoman tasapelin Cruz Azulia vastaan. Gutiérrez oli voittamassa Clausura-mestaruutta vuonna 2016.


title: Erick Gutiérrez

text: Gutiérrez oli voittamassa CONCACAF-liiton alle 20-vuotiaiden mestaruutta Meksikon joukkueessa vuonna 2015. Vuonna 2016 hän oli mukana kesäolympialaisissa 2016 pelaten kaikissa Meksikon kolmessa ottelussa ja tehden neljä maalia Fidžiä vastaan.


title: Erick Gutiérrez

text: Pachuca


title: Erick Gutiérrez

text: Meksikon maajoukkue


title: Cabrales

text: Cabrales ("espanjaksi queso de Cabrales)" on espanjalainen Asturian alueella valmistettava sinihomejuusto.


title: Cabrales

text: Cabrales-juustoa valmistetaan Asturian ruhtinaskunnan itäosissa Picos de Europa-vuorilla. Vuoret koostuvat kalkkikivestä ja niillä on runsaasti luolia, mikä on oleellista juuston valmistuksen kannalta. Luolia on käytetty juuston valmistuksen apuna 900-luvulta lähtien. Juustolla on ollut suojattu alkuperänimitys vuodesta 1981 lähtien.


title: Cabrales

text: Cabrales valmistetaan tavallisesti lehmänmaidosta, mutta kausiluontoisesti siihen voidaan käyttää myös vuohen ja lampaanmaitoa. Maitoa saostettaessa maito lämmitetään 22–23 °C, mikä on huomattavasti matalampi lämpötila, kuin monien muiden sinihomejuustojen valmistuksessa käytetty lämpötila. Lopputuloksena on hyvin hapan juustomassa, joka murenee päästäen näin sinihomeen ("Penicillium roqueforti") leviämään ilman muille juustoille tyypillisiä neulanpistoja. Juustomassa pilkotaan pieniksi kuutioiksi, jotka asetetaan lieriön muotoiseen muottiin. Juusto kuivatetaan ilman puristusta ja noin 48 tunnin jälkeen se peitellään karkealla suolalla. Juustoa pidetään huoneenlämmössä vielä noin kahden viikon ajan, jonka jälkeen juustot siirretään kypsymään lähistön luoliin. Kypsyminen kestää kolmisen kuukautta, minkä aikana juustoja käännellään, puhdistetaan ja pidetään kosteana.


title: Cabrales

text: Home kasvaa vähitellen juustossa muodostaen epäsäännöllisiä raitoja. Home antaa juustolle sen voimakkaan pikantin maun, minkä lisäksi juuston makua on kuvailtu hasselpähkinäiseksi ja teräväksi metallisella jälkimaulla. Juusto nautitaan perinteisesti orujoviinan kera.


title: Rodolfo Pizarro

text: Rodolfo Gilbert Pizarro Thomas (s. 15. helmikuuta 1994 Tampico, Meksiko) on meksikolainen jalkapalloilija. Pelipaikaltaan hän on keskikenttäpelaaja. Pizarro edustaa Meksikon Primera Divisiónissa pelaavaa Pachucaa.


title: Rodolfo Pizarro

text: Pizarro on Pachucan kasvatti. Hän pelasi ensimmäisen Meksikon Primera Divisiónin ottelunsa 15. syyskuuta 2012, kun Pachuca voitti kotonaan Morelian 3–2. Pizarro oli voittamassa Clausura-mestaruutta vuonna 2016.


title: Rodolfo Pizarro

text: Pizarro pelasi ensimmäisen A-maaottelunsa 30. tammikuuta 2014, kun Meksiko voitti ystävyysottelussa Etelä-Korean 4–0. Ensimmäisen kilpailullisen maaottelunsa hän pelasi 30. maaliskuuta 2016, kun Meksiko voitti kotonaan Kanadan 2–0 . Pizarro oli mukana kesäolympialaisissa 2016 pelaten kahdessa alkulohko-ottelussa ja tehden maalin 2–2-tasapeliin päättyneessä ottelussa Saksaa vastaan.


title: Rodolfo Pizarro

text: Pachuca


title: Holly Willoughby

text: Holly Marie Willoughby (s. 10. helmikuuta 1981 Brighton) on englantilainen tv-juontaja ja malli, joka tunnetaan parhaiten hänen työstään ITV-televisioverkossa.


title: Holly Willoughby

text: Hän on esiintynyt useissa televisio-ohjelmissa Phillip Schofield kanssa, kuten "Dancing on Ice" (2006–2011) ja "This Morning" (2009–). Hän on myös joukkueen kapteeni ITV2:n ohjelmassa "Celebrity Juice" (2008–) ja tällä hetkellä esittelee "Surprise Surprise" (2012–) ja "Play to the Whistle (2015–)", molemmat ITV:llä.


title: Holly Willoughby

text: Willoughbylla on lukihäiriö. Hänen siskonsa Kelly, toimii myös tv-alalla.


title: Holly Willoughby

text: Vuonna 2008 Willoughbysta tuli suojelija hyväntekeväisyydessä Together for Short Lives.


title: Turing Pharmaceuticals

text: Turing Pharmaceuticals on yhdysvaltalainen lääketeollisuuden yritys. Turingin toimitusjohtajana toimi Martin Shrekeli. Helmikuussa 2015 perustetun Turingin pääkonttori sijaitsee New Yorkissa. Turing nousi julkisuuteen syksyllä 2016, kun yritys oli nostanut Daraprim-nimisen lääkkeen hintaa elokuussa 5000 prosentilla 13,5 dollarista tabletilta 750 dollariin tabletilta. Turingilla on kaksi myynnissä olevaa tuotetta: Daraprim ja Vecamyl. Yritys on nimetty tietokonepioneerin Alan Turingin mukaan.


title: Dityppipentoksidi

text: Dityppipentoksidi eli typpipentoksidi tai typpi(V)oksidi (NO) on typen oksideihin kuuluva epäorgaaninen yhdiste. Yhdiste on suhteellisen epästabiili, minkä vuoksi sille ei ole juuri käyttöä.


title: Dityppipentoksidi

text: Huoneenlämpötilassa dityppipentoksidi on valkoista ja hygroskooppista kiteistä ainetta. Yhdiste on kiinteässä olomuodossa ioniyhdiste ja koostuu nitronium- (NO) ja nitraatti-ioneista (NO). Molekyyliyhdisteenä se esiintyy kaasumaisena, joksi se helposti sublimoituu noin 30 °C:n lämpötilassa. Aine ei ole erityisen stabiili ja saattaa hajota räjähdysmäisesti typpidioksidiksi ja hapeksi jo huoneenlämpötilassa. Yhdiste reagoi veden kanssa hydrolysoituen typpihapoksi ja sitä voidaan pitää typpihapon anhydridinä. Dityppipentoksidi on erittäin voimakas hapetin ja orgaanisen yhdisteet voivat syttyä palamaan sen vaikutuksesta. Yhdiste muodostaa stabiileja additiotuotteita eräiden yhdisteiden esimerkiksi booritrifluoridin kanssa.


title: Dityppipentoksidi

text: Dityppipentoksidia voidaan valmistaa väkevästä typpihaposta fosforipentoksidin avulla matalissa lämpötiloissa.


title: Dityppipentoksidi

text: Dityppipentoksidia ja erityisesti sen additiotuotetta booritrifluoridin kanssa voidaan käyttää nitraavana reagenssina.


title: Cheese Finger Brown

text: Cheese Finger Brown (oik. Pim Zwijnenburg) on Helsingissä asuva hollantilainen bluesmuusikko ja -lauluntekijä.


title: Cheese Finger Brown

text: Cheese Finger Brown yhdistelee musiikissaan bluesia, countrya ja kitara-boogieta. Artistin tuotannossa kuuluu etenkin Pohjois-Mississippin hill country blues -muusikoiden kuten R. L. Burnsiden traditio sekä vaikutteita John Lee Hookerin, Captain Beefheartin ja Guy Clarkin kaltaisilta artisteilta.


title: All Good Everything

text: "All Good Everything" on suomalaisen rap-artisti Cheekin 17. elokuuta 2016 julkaisema single.


title: All Good Everything

text: "All Good Everything" nousi Suomen virallisella listalla suoraan singlelistan ja Striimatuimmat-listan ykköseksi viikolla 34/2016 pudoten molemmilla listoilla ykköspaikalta seuraavalla viikolla. Latauslistalla kappale aloitti 8. sijalla viikolla 33/2016 ja nousi ykköseksi seuraavalla viikolla pitäen ykkössijaa hallussaan kahden viikon ajan. Radiosoittolistalla "All Good Everything" aloitti 41. sijalla viikolla 33/2016, mikä jäi myös kappaleen korkeimmaksi sijoitukseksi.


title: Hinoki (1944)

text: Hinoki () oli Keisarillisen Japanin laivaston vuonna 1944 valmistunut Matsu-luokan hävittäjä toisessa maailmansodassa.


title: Hinoki (1944)

text: Alus tilattiin Yokosukan laivastontelakalta osana vuoden 1944 hankintoja. Sen köli laskettiin 4. maaliskuuta 1944 ja alus laskettiin vesille 4. heinäkuuta. Alus otettiin palvelukseen kolme kuukautta myöhemmin 30. syyskuuta.


title: Hinoki (1944)

text: Alus upposi taistelussa 7. tammikuuta 1945 Manilan länsipuolella ja se poistettiin alusluettelosta 10. huhtikuuta 1945.


title: Kashi (1944)

text: Kashi () oli Keisarillisen Japanin laivaston vuonna 1944 valmistunut Matsu-luokan hävittäjä toisessa maailmansodassa.


title: Kashi (1944)

text: Alus tilattiin Fujinagatan telakalta osana vuoden 1944 hankintoja. Sen köli laskettiin 5. toukokuuta 1944 ja alus laskettiin vesille 13. elokuuta. Alus otettiin palvelukseen kaksi kuukautta myöhemmin 30. syyskuuta.


title: Kashi (1944)

text: Se poistettiin alusluettelosta 5. lokakuuta 1945 ja alus siirrettiin 1. joulukuuta kuljettamaan sotilaita takaisin Japaniin. Alus luovutettiin sotakorvauksena Yhdysvalloille 7. elokuuta 1947 ja se romutettiin vuonna 1948.


title: Kaya (1944)

text: Kaya () oli Keisarillisen Japanin laivaston vuonna 1944 valmistunut Matsu-luokan hävittäjä toisessa maailmansodassa.


title: Kaya (1944)

text: Alus tilattiin Maizurun laivastontelakalta osana vuoden 1944 hankintoja. Sen köli laskettiin 10. huhtikuuta 1944 ja alus laskettiin vesille 30. heinäkuuta. Alus otettiin palvelukseen kolme kuukautta myöhemmin 30. syyskuuta.


title: Kaya (1944)

text: Se poistettiin alusluettelosta 5. lokakuuta 1945 ja alus siirrettiin 1. joulukuuta kuljettamaan sotilaita takaisin Japaniin. Alus luovutettiin sotakorvauksena Neuvostoliitolle 5. heinäkuuta 1947.


title: Kaede (1944)

text: Kaede () oli Keisarillisen Japanin laivaston vuonna 1944 valmistunut Matsu-luokan hävittäjä toisessa maailmansodassa.


title: Kaede (1944)

text: Alus tilattiin Yokosukan laivastontelakalta osana vuoden 1944 hankintoja. Sen köli laskettiin 4. maaliskuuta 1944 ja alus laskettiin vesille 25. heinäkuuta. Alus otettiin palvelukseen kolme kuukautta myöhemmin 30. lokakuuta.


title: Kaede (1944)

text: Se poistettiin alusluettelosta 5. lokakuuta 1945 ja alus siirrettiin 1. joulukuuta kuljettamaan sotilaita takaisin Japaniin. Alus luovutettiin sotakorvauksena Taiwanille 6. heinäkuuta 1947 ja se romutettiin 1962-1963.


title: Sakura (1944)

text: Sakura () oli Keisarillisen Japanin laivaston vuonna 1944 valmistunut Matsu-luokan hävittäjä toisessa maailmansodassa.


title: Sakura (1944)

text: Alus tilattiin Yokosukan laivastontelakalta osana vuoden 1944 hankintoja. Sen köli laskettiin 2. kesäkuuta 1944 ja alus laskettiin vesille 6. syyskuuta. Alus otettiin palvelukseen kolme kuukautta myöhemmin 25. marraskuuta.


title: Sakura (1944)

text: Alus upposi 11. heinäkuuta 1945 osuttuaan miinaan Izumi-Nadassa ja se poistettiin alusluettelosta 10. elokuuta 1945.


title: Naby Keïta

text: Naby Deco Keïta (s. 10. helmikuuta 1995 Conakry) on guinealainen jalkapalloilija, pelipaikaltaan keskikenttäpelaaja, joka edustaa Englannin Valioliigassa pelaavaa Liverpoolia.


title: Naby Keïta

text: Keïta pelasi juniorivuotensa guinealaisessa Horoyassa. Kesällä 2013 hän siirtyi ranskalaiseen Istresiin. Keïta pelasi kaudella 2013–2014 seurassa 23 Ligue 2 -ottelua, joissa hän teki neljä maalia.


title: Naby Keïta

text: Kesällä 2014 Keïta siirtyi Itävallan Bundesliigassa pelaavaan Red Bull Salzburgiin. Hän pelasi ensimmäisen pääsarjatason ottelunsa 26. heinäkuuta 2014, kun Red Bull Salzburg voitti Wiener Neustadtin vieraissa 5–0. Yhteensä Keïta pelasi kaudella 2014–2015 liigassa 30 ottelua tehden viisi maalia, ja seuraavalla kaudella 29 ottelua tehden 12 maalia. Hän voitti Red Bull Salzburgissa molempina kausina sekä liigamestaruuden että Itävallan cupin.


title: Naby Keïta

text: Kesällä 2016 Keïta siirtyi Saksan Bundesliigassa pelaavaan RB Leipzigiin 15 miljoonan euron siirtosummalla.


title: Naby Keïta

text: Guinean maajoukkueessa Keïta pelasi ensimmäisen ottelunsa 28. heinäkuuta 2013, kun Guinea voitti Malin 1–0 vuoden 2014 African Nations Championship -turnauksen karsintaottelussa. Keïta oli mukana AM-kilpailuissa 2015 pelaten kaikissa Guinean neljässä ottelussa.


title: Naby Keïta

text: Red Bull Salzburg


title: Soisalon Seutu

text: Soisalon Seutu on kerran viikossa tiistaisin ilmestyvä, tabloidikoossa julkaistu sanomalehti. Lehden toimitus sijaitsee Leppävirran keskustassa. Vuonna 2015 levikki oli runsas 4 200 kappaletta. Jakelualue kattaa Leppävirran ja Vehmersalmen. Lehti on perustettu vuonna 1962.


title: Soisalon Seutu

text: Lehden päätoimittajana toimii Eeva-Liisa Pennanen.


title: Soisalon Seutu

text: Soisalon Seutu kuuluu Keskisuomalainen Oyj -konsernin Savon Media -osakeyhtiön julkaisuihin.


title: Barkhausenin kohina

text: Barkhausenin kohina on nimitys ilmiölle, jossa muuttuva ulkoinen magneettikenttä aiheuttaa ferromagneettisen aineen sisäisen magneettisuuden muutoksen hyppäyksittäin. Ilmiö johtuu ferromagneettisen aineen sisältämien alkeismagneettien kokojen tai asentojen diskreeteistä muutoksista. Ilmiön havaitsi ensimmäisenä Heinrich Barkhausen vuonna 1919. Barkhausenin kohina todisti alkeismagneettien esiintymisen ferromagneettisissa aineissa.


title: Barkhausenin kohina

text: Ilmiö havaitaan, kun teräskappaletta magnetoidaan muuttuvalla ulkoisella magneettikentällä. Tällöin magneettivuon muutos seuraa kyseisen kappaleen hystereesikäyrää. Vuon muutos on epätasaista. Kun kappaleen lähelle asetetaan käämi, siihen indusoituu jännite. Magneettivuon muutos saadaan esiin suodattamalla jänniteestä signaali, jota kutsutaan Barkhausenin kohinaksi.


title: Barkhausenin kohina

text: On havaittu, että Barkhausenin kohinaan vaikuttavat kappaleen pinnan jännitystilat ja mikrorakenne. Vetojännitys kasvattaa ja puristusjännite pienentää kohinaa. Kappaleen kovuuden lisääntyminen pienentää kohinaa. Barkhausenin kohinaa voidaankin hyödyntää laaduntarkkailussa, kun analysoidaan esineessä esiintyviä jännitystiloja hionnan ja lämpökäsittelyn jälkeen.


title: Ben Mendelsohn

text: Paul Benjamin ”Ben” Mendelsohn (s. 3. huhtikuuta 1969 Melbourne, Australia), on australialainen näyttelijä, joka on tunnettu useista rooleistaan roistoina elokuvissa ja televisiosarjoissa. Mendelsohn on voittanut urallaan useita AACTA-palkintoja.


title: Ben Mendelsohn

text: Vuonna 2016 Mendelsohn palkittiin parhaan miessivuosan Emmyllä roolistaan draamasarjassa "Bloodline".


title: Ben Mendelsohn

text: Mendelsohnin isä Frederick Mendelsohn on menestynyt neurotieteen professori ja äiti Carol sairaanhoitaja. Vanhempiensa avioeron jälkeen Mendelsohn asui muun muassa Saksassa ja Yhdysvalloissa.


title: Ben Mendelsohn

text: Mendelsohn meni naimisiin brittiläisen kirjailijan Emma Forrestin kanssa vuonna 2012, ja hänellä on kaksi lasta.


title: Norrköpingin raitiotieliikenne

text: Norrköpingin raitiotie () on raitiotiejärjestelmä, jota käytetään Norrköpingin alueella.


title: Norrköpingin raitiotieliikenne

text: Norrköpingin raitiotiet avattiin vuonna 1904 ilman suurempia seremonioita. Aluksi verkosto koostui lyhyestä keskustassa kulkevasta linjasta, mutta verkostoa laajennettiin säännöllisin väliajoin ja ensimmäinen laajennus valmistui 1920-luvulla. Viimeisin laajennus valmsitui 2010-luvulla, jolloin neljä kilometriä käsittävä laajennus reitillä Ljura–Hageby–Navestad valmistui.


title: Norrköpingin raitiotieliikenne

text: Lisäksi Norrköpingin kunta on yhdessä Söderköpingin kanssa suunnitellut laajennusta Söderköpingiin.


title: Valjakkourheilu

text: Valjakkourheilulla tarkoitetaan tyypillisimmin reki- tai kärrykilpailua, jossa vetäjänä on yhden tai useamman vetokoiran muodostama valjakko. Lajin perinteet ovat peräisin kaukaisilta ajoilta, jolloin arktiset kansat käyttivät koiravaljakkoja ensisijaisena kulkuvälineenä tundralla, jäätiköillä ja napajäällä. Kilpaurheiluksi laji kehittyi 1900-luvun alun Pohjois-Amerikassa, kun kultaryntäyksen vaurastuttamat kullankaivajat alkoivat lyödä vetoa koiravaljakkojen puolesta. Lajia harrastetaan nykyisin laajalti Pohjois-Amerikassa ja -Euroopassa, sekä Alpeilla.


title: Valjakkourheilu

text: Valjakkourheilu sai alkunsa Alaskan ja Yukonin kultakentillä, kun kultaryntäyksen vaurastuttamat kullankaivajat alkoivat järjestää viihteeksi koiravaljakkokilpailuja ja lyödä vetoa niistä. Ensimmäiset kilpailut järjestettiin tiettävästi heti vuosisadan vaihteen jälkeen, mutta varsinainen valjakkourheilun kultakausisijoittui vuosien 1908-1941 välille. Kilpailut saivat laajalti julkisuutta ja ne nivoutuivat osaksi kultaryntäyksistä kertovia, usein liioittelevia tarinoita.


title: Valjakkourheilu

text: Tuon aikakauden valjakkokuskit olivat pääasiassa metsästäjiä ja kaivosyhtiöiden ammattikuskeja, joiden välillä oli jatkuvaa kinaa valjakoiden keskinäisistä voimasuhteista. Vuoteen 1907 mennessä Allan Alexander "Scotty" Allan ja muutamat muut musherit Nomessa järjestäytyivät järjestääkseen ensimmäiset kilpailut tilanteen ratkaisemiseksi. Nome Kennel Club sai syntynsä helmikuussa 1908 ja samalla syntyi 656 kilometrin All Alaska Sweepstakes -kilpailu (AAS), jonka säännöt toimivat vielä nykyäänkin useiden pitkän matkan kilpailuiden sääntöjen runkona. Ensimmäisen kilpailun voittajaksi selviytyi John Hegness, ajalla 199 tuntia, 15 minuuttia 12 sekuntia.


title: Valjakkourheilu

text: Valjakkourheilu jaetaan nykyään tyypillisesti kahteen pääluokkaan: kesä- ja talvilajeihin.


title: Valjakkourheilu

text: Sulanmaan lajit (offsnow) ovat vasta viimevuosina nousseet valjakkourheilussa tasaveroisiksi lajeiksi perinteisempien talvilajien rinnalle. Aiemmin ne nähtiin enemmänkin harjoittelumuotoina kuin itsenäisinä kilpailulajeina. Kesälajien suosio on lähtenyt keskieuroopan vähälumisimmilta alueilta ja vähälumisempien talvien myötä lajit ovat kasvattaneet suosiotaan myös pohjoisempana.


title: Valjakkourheilu

text: Kesälajeissa on kiinnitettävä erityistä huomiota ilman lämpötilaan. Yli 16 asteen lämpötilassa kilpailut edellyttävät erikoisjärjestelyjä (yleensä matkaa lyhennetään), ja yli 22 asteen lämpötilassa kilpailuja ei järjestetä lainkaan. Näin ollen kilpailut keskittyvät keväälle ja syksyyn, eivätkä niinkään kesäkuukausille.


title: Valjakkourheilu

text:
Tyypillisesti sulanmaan lajien matkat ovat talvilajeja lyhyempiä, koska kova alusta rasittaa koirien tassuja enemmän.
Canicrossissa kilpailija juoksee yhden koiran kanssa sovitun kilpamatkan. Koiraa ei saa ohittaa eikä sitä saa vetää perässään. Matkat ovat tyypillisesti muutamia kilometrejä. Canicross on helpoin laji jonka kautta hakea kokemusta valjakkourheilusta, sillä siihen voi osallistua liki minkärotuisen koiran kanssa hyvänsä, eikä lajiin osallistuminen edellytä suuria varustehankintoja (sääntöjen mukaiset jalkineet ja juoksuvyö, joustoköysi ja koiralle valjaat).


title: Valjakkourheilu

text:
Koirajuoksun kilpaluokat:
Lisäksi voidaan järjestää sekä lastensarjoja että harrastusluokan kilpailuja


title: Valjakkourheilu

text: Koirapyöräilyssä koirakko koostuu yhdestä vetävästä koirasta, sekä kilpailijasta ja tämän pyörästä. Koirajuoksuun verrattuna laji on huomattavasti vaativampi ja vauhdikkaampi, tilannekohtaiset nopeudet voivat ylittää 40km/h. Lajissa kilpaileminen edellyttää että koira on tottunut vetämään.


title: Valjakkourheilu

text:
Koirapyöräilyn kilpailuluokat:
Lisäksi voidaan järjestää harrastusluokan kilpailuja. Lisäksi koirapyöräily voi olla osa sekaviestikilpailua.


title: Valjakkourheilu

text: Kärryajossa menopeli riippuu koirien määrästä. 1-2 koiran luokissa kilpaillaan potkulautatyyppisellä menopelillä, joskin 2 koiran luokkaan saa osallistua myös kolmipyöräisellä kärryllä. Neljän koiran luokassa kilpaillaan kolmipyöräisellä kärryllä, ja 6-8 koiran luokissa kilpaillaan nelipyöräisellä kärryllä. Koirien määrän kasvaessa ohjaajan rooli muuttuu; pienissä luokissa kilpailijalla on merkittävä vaikutus nopeuteen omalla toiminnallaan, mutta suuremmissa luokissa sen merkitys vähenee. Vastaavasti turvattomuus kasvaa; 8 koiran kärryn pysäyttäminen voi olla vaikeaa tai jopa mahdotonta.


title: Valjakkourheilu

text: Kilpailumatkat vaihtelevat 2-12 kilometrin välillä, riippuen olosuhteista ja koirien määrästä.


title: Valjakkourheilu

text:
Kärryajon kilpailuluokat:
Lisäksi voidaan järjestää sekä lastensarjoja että harrastusluokan kilpailuja, erityisesti yhden ja kahden koiran luokissa.


title: Valjakkourheilu

text: Valjakkourheilu on perinteisesti käsitetty juuri talvilajiensa kautta. Talvilajit jakautuvat kahteen muotoon, eli valjakkoajoon (nome style) ja valjakkohiihtoon (nordic style).


title: Valjakkourheilu

text: Valjakkoajossa reen eteen valjastetaan 4, 6, 8, 10 tai avoin määrä koiria. Vedettävä matka vaihtelee kilpailusta toiseen. Kilpailumatkat jaetaan sprintti-, keskipitkiin ja pitkiin matkoihin. Sprinttimatkat ovat yleensä 6-20 kilometriä, riippuen koirien määrästä. Keskipitkästä matkasta puhuttessa yleensä yhteismatka on 80-250 kilometriä jaettuna useammalle päivälle. Pitkän matkan kisoissa matka on yli 250 kilometriä. Pisin vuosittain järjestettävä kilpailu on Iditarod Trail, joka järjestetään Alaskassa. Kilpailun pituus on 1,688 km.


title: Valjakkourheilu

text:
Kilpailuluokat sprinttikilpailussa:
Kilpailuluokat keskipitkän matkan kilpailussa:
Kilpailuluokat pitkän matkan kilpailussa:
Koirahiihtovaljakko koostuu suksilla hiihtävästä kilpailijasta, joka on kytketty yhteen tai kahteen koiraan vetonarulla.


title: Valjakkourheilu

text: Kilpailuluokat koirahiihdossa:


title: Valjakkourheilu

text: Valjakko koostuu suksilla hiihtävästä kilpailijasta, joka on kytketty pulkkaan tai ahkioon, jota vetävät valjastetetut koirat.


title: Valjakkourheilu

text: Pulkkahiihdon kilpaluokat:


title: Valjakkourheilu

text: Suomessa valjakkourheilun kattojärjestönä toimii valtaosassa lajeista Suomen Valjakkourheilijoiden liitto ry, VUL, sekä koirahiihdon osalta myös Suomen Palveluskoiraliitto ry, SPKL. Kansainvälisesti lajin kattojärjestöjä ovat mm. International Federation of Sleddog Sports (IFSS), European Canicross Fedearation (ECF), sekä European Sled Dog Racing Association (ESDRA) sekä World Sleddog Association (WSA). Kilpaileminen edellyttää voimassa olevaa lisenssiä ja siihen kuuluvaa vakuutusta.


title: Valjakkourheilu

text: Suomalaiset ovat menestyneet arvokisoissa erinomaisesti. Seuraavassa suomalaisten mitalisijoitukset vuosittain IFSS:n alaisuudessa MM- ja EM-tasolla sekä SOC (Scandinavian Open Championships) -kilpailussa, joka vastaa pohjoismaiden mestaruutta.


title: Valjakkourheilu

text: Huomioitavaa on, että kaikkia kansainvälisiä kisoja ei järjestetä kaikkina vuosina.


title: Valjakkourheilu

text:
Vuoden 2018 EM-kilpailut järjestettiin talvilajien osalta Italian Millegrobbessa ja sulamaan lajien osalta Ruotsin Nybrossa. Suomen mitalisaldo kisoista oli yhteensä 13 mitalia; 5 kultaa, 2 hopeaa (sis. viesti), sekä 6 pronssia:
Vuoden 2017 aikana IFSS:n alaisuudessa järjestettiin talvilajien MM-kilpailut Haliburtonissa, Kanadassa, sekä sulanmaanlajien MM-kilpailut Szamotuły-Koźlessa, Puolassa. Suomen mitalisaldo kisoista oli yhteensä 12 mitalia; 9 kultaa, 2 hopeaa, 1 pronssi:


title: Valjakkourheilu

text: Suomen Valjakkourheilijoiden liiton antidopingohjelma käsittää ihmisurheilijoiden antidopingohjelman lisäksi koirien antidopingohjelman.


title: Petäjäjärvi (Ikaalinen, Juhtimäki)

text: Petäjäjärvi on Pirkanmaalla Ikaalisissa sijaitseva järvi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Petäjäjärvi on osa Liesijoen aluetta.


title: Petäjäjärvi (Ikaalinen, Juhtimäki)

text: Järven pituus on 700 metriä, leveys 300 metriä ja sen pinta-ala on 13 hehtaaria. Se sijaitsee Juhtimäen ja Hulppojärven puolivälissä yhdystien 2764 läheisyydessä. Liesijoki virtaa järven läpi ja siihen laskee pienet pelto-ojat ja pitempi metsäoja järven koillispäähän. Tämä oja on Vähä Kalajärven laskuoja, mutta siihen yhtyy alajuoksulla myös Kamppilammen laskuoja. Rantaviivan pituus on 1,8 kilometriä. Länsiranta on enimmäkseen peltomaata ja muut rannat kalliosta metsämaata. Kallioiden kohdalla järveen laskee jyrkänteitä. Järven ympäristössä sijaitsee viisi maatilaa ja rannoille on rakennettu kahdeksan vapaa-ajan asuntoa. Niille johtaa tiet läheiseltä yhdystieltä.


title: Petäjäjärvi (Ikaalinen, Juhtimäki)

text: Järvi sijaitsee opastetulla Sipsiöjoen melontareitillä Liesijärvi– Petäjäjärvi– Vuorijärvi– Vesajärvi– Kaukajärvi– Vahojärvi– Sipsiöjärvi– Ohistonlampi– Kyrösjärvi.


title: Dominica kesäolympialaisissa 2008

text: Dominica osallistui Pekingin olympialaisiin vuonna 2008 kahden miespuolisen yleisurheilijan joukkueella. Tämä oli ensimmäinen kerta, kun Dominicalla ei ollut naispuolista urheilijaa olympialaisissa. Lipunkantajana avajaisissa toimi yleisurheiluvalmentaja Jérome Romain.


title: Dominica kesäolympialaisissa 2008

text: Kumpikaan heistä ei päässyt jatkoon alkukierroksilta.


title: Proxima Centauri b

text: Proxima Centauri b (myös nimellä Proxima b) on eksoplaneetta, joka kiertää Proxima Centauria. Kentaurin tähdistössä sijaitseva punainen kääpiötähti Proxima Centauri on Aurinkoa lähin tähti. Proxima Centaurin etäisyys meistä on noin 4.2 valovuotta (1,3 parsekia, 40 · 10 km:a). Proxima b on Aurinkokuntaa lähin tunnettu eksoplaneetta sekä lähin tunnettu mahdollisesti elinkelpoinen eksoplaneetta.


title: Proxima Centauri b

text: Elokuussa 2016 Euroopan eteläinen observatorio ilmoitti löytäneensä Proxima b:n. Planeetta löytyi käyttämällä säteisnopeusmenetelmää. Siinä määräajoin tutkitaan emotähden spektriviivoja, joiden huojuminen vihjaa tätä kiertävästä kohteesta. Näistä lukemista pääteltiin, että planeetan nopeus suhteessa Maahan on noin 2 m/s.


title: Proxima Centauri b

text: Planeetta Proxima b on keskimäärin 0,05 tähtitieteellisen yksikön eli noin 7 miljoonan kilometrin päässä keskustähdestään Proximasta. Planeetta kiertää Proximan noin 11,2 vuorokaudessa. Planeetan massa on arviolta 1,3-3 Maan massaa.


title: Proxima Centauri b

text: Proxima b on maankaltainen planeetta, joka kiertää tähtensä arvioidun elinkelpoisen vyöhykkeen sisällä. Proxima b:n arvioidaan kiertävän keskustähteään ns. termodynaamisen tasapainon alueella, jossa vesi voi olla pinnalla nestemäisenä. Planeetta saattaa pyöriä hitaasti tai kääntää saman puolensa Proximaa kohti.


title: Proxima Centauri b

text: Proximia Centauri b:n massaa ei voi mitata, mutta vakiintuneet tähtitieteelliset menettelyt takaavat, että sen massa on vähintään 1,27 formula_1 ja kun sen kiertoradan kaltevuus on tiedossa, massa on laskettavissa. 90 % mahdollisista kaltevuuksista viittaa massaan, joka on alle 3 formula_1. Jos planeetta on kivinen koostumukseltaan, ja tiheys on yhtä suuri kuin Maapallon, sen säde on vähintään 1,1 "formula_3." Se voi kuitenkin olla suurempi, jos sen tiheys on pienempi kuin Maan tai massa on suurempi kuin pienin massa. Planeetta on termodynaamisessa tasapainossa 234 K (-39 °C).


title: Proxima Centauri b

text: Planeetta kiertää M-tyypin punaista kääpiötähteä Proxima Centauria. Tähden massa on 0,12 "M" ja säde 0,14 "R". Sen pintalämpötila on 3042 K ja se on 4,85 miljardia vuotta vanha. Aurinko on 4,6 miljardia vuotta vanha ja sen pintalämpötila on 5778 K. Proxima Centaurin pyörähdysaika akselinsa ympäri on ~83 päivää, ja sen valoteho on noin 0,0015 "L".


title: Proxima Centauri b

text: Tähden magnitudi eli kuinka kirkkaalta se näyttää Maasta katsottuna, on 11,13. Vaikka se on lähin tähti Auringosta, se ei näy paljaalla silmällä Maasta alhaisen kirkkautensa takia.


title: Proxima Centauri b

text: Proxima Centauri b:n kiertoaika emotähden ympäri on 11,186 päivää ja sen radan isoakselin puolikkaan etäisyys on noin 0,05 astronomista yksikköä (AU), eli Maa on 20 kertaa kauempana omasta emotähdestään Auringosta. Aurinkokunnan planeetoista lähimpänä Aurinkoa on Merkurius, jonka isoakselin puolikas on 0,39 AU. Proxima b vastaanottaa emotähdestään noin 65 % siitä määrästä säteilyä, jonka Maa saa Auringosta. Proxima Centauri b saa kuitenkin noin 400 kertaa enemmän röntgensäteilyä kuin Maa saa.


title: Proxima Centauri b

text: Proxima b:n elinkelpoisuuden tietämiseksi ei ole riittävästi tietoja.


title: Proxima Centauri b

text: Eksoplaneetan ilmoitettiin kiertävän elinkelpoisella vyöhykkeellä. Tällöin Proximalla voisi olla nestemäistä vettä ja elämää, jos se olisi oikeanlainen: pinta, ilmakehä ja pyöriminen olisivat elämälle sopivia. Proxima b kiertää varsin lähellä elinkelpoisen vyöhykkeen sisärajaa, ja sen tasapainolämpötila on −39 °C. Proximan elinkelpoinen vyöhyke on noin 0,0423–0,0816 AU:n päässä keskustähdestä.


title: Proxima Centauri b

text: Sen emotähti on punainen kääpiö, jonka massa on noin kymmenesosa Auringon massasta. Siksi sellaiset tähdet kuin Proxima Centauri voivat elää jopa 3–4 biljoonaa vuotta, 300–400 kertaa pidempään kuin Aurinko.


title: Proxima Centauri b

text: Planeetta on niin lähellä tähteään, että se voisi olla vuorovesilukkiutunut, –tila, jossa kiertoradalla, ei tapahdu impulssimomentin siirtymistä planeetan ja sen emotähden välillä. Jos sen kiertoradan eksentrisyys on 0, tämä voisi johtaa lukkiutumiseen, jossa yksi paahtavan kuuma puoli pysyvästi osoittaa kohti tähteä, kun taas vastakkaisella puolella on pysyvästi pimeää ja kylmää. Kuitenkin näiden kahden äärimmäisen alueen välillä olisi elinkelpoinen alue, nimeltään terminaattori, jossa lämpötila voi olla sopiva (noin 273 K (0 °C)), mikä mahdollistaa nestemäisen veden olemassaolon. Proxima Centauri b:n kiertoradan eksentrisyys ei ole varmuudella tiedossa, vain se että on alle 0,35; mahdollisesti tarpeeksi korkea tuottamaan 3:2 vuorovesilukkiutumisen samanlaisena kuin planeetta Merkuriuksella on Auringon kanssa. Euroopan eteläinen observatorio ennustaa, että paljon lauhkeampi ympäristö olisi seurauksena tällaisesta kokoonpanosta keskimääräisen lämpötilan ollessa samanlaisia kuin Maan päällä. Lisäksi paljon suurempi osa planeetasta voi olla elinkelpoista, jos se tukee tarpeeksi paksua ilmakehää, joka siirtää lämpöä poispäin tähdestä. Proxima aiheuttaa Proxima b:hen 400 kertaa suuremman lyhytaaltoisen säteilyn, kuin mitä Aurinko maahan.


title: Proxima Centauri b

text: Ensimmäiset merkit eksoplaneetasta Proxima Centauri b kaltaisten ominaisuuksien kanssa havaitsi Mikko Tuomi, joka työskentelee Britanniassa Hertfordshiren yliopistossa. Hän päätteli asian arkistotiedoista, jotka koskevat Proxima Centaurin liikkumista. Vahvistaakseen uuden, Proxima Centauria kiertävän, eksoplaneetan mahdollisen löydön ESO käynnisti Pale Red Dot hankkeen tammikuussa 2016. 24.8.2016 Proxima Centauri b:n olemassaolo vahvistettiin Euroopan eteläisessä observatoriossa, ja tutkimusryhmää johti Guillem Anglada-Escudé Queen Maryn yliopistosta. Löytö raportoitiin "Naturessa". Mittaukset suoritettiin käyttämällä kahta spektrografia, HARPS ESO 3,6 m teleskoopilla La Silla-Observatoriolla ja UVES 8-metrisellä erittäin isolla teleskooppilla. Ensimmäinen osoitus planeetasta löydettiin vuonna 2013. Emotähden säteisliikkeen korkein nopeus yhdistettynä kiertoaikaan mahdollisti pienimmän massan laskemisen eksoplaneetalle. Virheellisen positiivisen tuloksen todennäköisyys on pienempi kuin yksi kymmenestä miljoonasta.


title: Proxima Centauri b

text: Uutiset ESO:n löydöstä vuotivat "Der Spiegelille", joka julkaisi sen 12.8.2016, ja huhu levisi nopeasti. Euroopan eteläinen observatorio kiisti osallisuutensa vuotoon ja kieltäytyi kommentoimasta löytöä ennen virallista ilmoitusta 24.8.2016.


title: Nara (1944)

text: Nara () oli Keisarillisen Japanin laivaston vuonna 1944 valmistunut Matsu-luokan hävittäjä toisessa maailmansodassa.


title: Nara (1944)

text: Alus tilattiin Fujinagatan telakalta osana vuoden 1944 hankintoja. Sen köli laskettiin 10. kesäkuuta 1944 ja alus laskettiin vesille 12. lokakuuta. Alus otettiin palvelukseen kaksi kuukautta myöhemmin 26. marraskuuta.


title: Nara (1944)

text: Alus poistettiin alusluettelosta 30. marraskuuta 1945 ja se romutettiin 1948.


title: Tsubaki (1944)

text: Tsubaki () oli Keisarillisen Japanin laivaston vuonna 1944 valmistunut Matsu-luokan hävittäjä toisessa maailmansodassa.


title: Tsubaki (1944)

text: Alus tilattiin Maizurun laivastontelakalta osana vuoden 1944 hankintoja. Sen köli laskettiin 20. kesäkuuta 1944 ja alus laskettiin vesille 30. syyskuuta. Alus otettiin palvelukseen kaksi kuukautta myöhemmin 30. marraskuuta.


title: Tsubaki (1944)


Rosencrantz ja Guildenstern ovat kuolleet () on vuonna 1990 ensi-iltansa saanut Tom Stoppardin ohjaama ja käsikirjoittama brittiläis-yhdysvaltalainen draamakomediaelokuva, jonka nimirooleissa ovat Gary Oldman Rosencrantzina ja Tim Roth Guildensternina. Yhtä pääosaa, nimetöntä näyttelijää, näyttelee Richard Dreyfuss.


"Rosencrantz ja Guildenstern ovat kuolleet" perustuu Stoppardin omaan "Haukat ja haikarat" -näytelmään vuodelta 1966. "Haukat ja haikarat" perustuu taas William Shakespearen tragediaan "Hamlet". Elokuva on toistaiseksi jäänyt Stoppardin ainoaksi elokuvaohjaukseksi. Elokuva kertoo niin "Hamletin" kuin sen sivujen ulkopuolisista tapahtumista kahden sivuhahmon, Rosencrantzin ja Guildensternin, silmin. Stoppard voitti Kultaisen leijonan parhaasta elokuvasta vuoden 1990 Venetsian elokuvajuhlilla.


Kaverukset Rosencrantz (Gary Oldman) ja Guildenstern (Tim Roth) on pyydetty paikalle kuningas Claudiuksen (Donald Sumpter) pyynnöstä selvittämään, että miksi kuninkaan veljenpoika Hamlet (Iain Glen) käyttäytyy kuin olisi menettänyt järkensä. Rosencrantz ja Guildenstern kuljeksivat päämäärättömästi tarinan läpi ilmestyen keskelle kaikkea aina yhtä hämmentyneinä. Alun perin merkityksettömiksi sivuhahmoiksi luodut kaverukset ovat yhtä toissijaisia itselleen ja toisilleen kuin he ovat Shakespearen "Hamletille". He seuraavat Tanskan hovin juonitteluita sivusta ymmärtämättä syitä tai seurauksia ja kyvyttöminä vaikuttamaan tapahtumien kulkuun. He ovat niin pihalla, etteivät he välillä edes muista kumpi on Rosencrantz ja kumpi Guildenstern.
"Rosencrantz ja Guildenstern ovat kuolleet" perustuu Stoppardin omaan kolminäytöksiseen näytelmään "Haukat ja haikarat" (myös "Rosencrantz ja Guildenstern ovat kuolleet", alk. "Rosencrantz and Guildenstern Are Dead"), joka sai ensi-iltansa Edinburgh Festival Fringen taidefestivaaleilla Skotlannin Edinburghissa 26. elokuuta vuonna 1966. Näytelmä oli alun perin ollut yksinäytöksinen ja nimeltään "Rosencrantz and Guildenstern Meet King Lear" vuodelta 1964. "Haukat ja haikarat" on absurdi, eksistentialistinen tragikomedia, joka perustuu William Shakespearen tragediaan "Hamlet" (n. 1600). "Haukkoja ja haikaroita" oli menestys niin Lontoon West Endillä kuin New Yorkin Broadwayllakin. Broadwaylla näytelmä voitti muun muassa neljä arvostettua Tony-palkintoa kahdeksasta ehdokkuudesta vuonna 1968. Vuonna 1968 Metro-Goldwyn-Mayer osti näytelmän oikeudet elokuvaa varten, mutta elokuvahanketta ei lopulta toteutettu.


"Rosencrantz ja Guildenstern ovat kuolleet" -elokuvan kuvaukset alkoivat 8. tammikuuta vuonna 1990. Elokuva kuvattiin Technicolor-elokuvausmenetelmällä silloisessa Jugoslaviassa, nykyisten Slovenian ja Kroatian alueilla. Elokuvan kuvaukset saatiin päätökseen 24. helmikuuta 1990. Elokuvan tuotantoyhtiöinä olivat Brandenberg ja WNET Channel 13 New York.


"Rosencrantz ja Guildenstern ovat kuolleet" sai ensi-iltansa 10. syyskuuta vuonna 1990 Italiassa Venetsian elokuvajuhlilla, missä Tom Stoppard voitti Kultaisen leijonan parhaasta elokuvasta. Elokuva sai teatteriensi-iltansa Yhdysvalloissa 8. helmikuuta vuonna 1991 ja Isossa-Britanniassa 24. toukokuuta 1991. "Rosencrantz ja Guildenstern ovat kuolleet" tuotti Yhdysvalloissa 739 104 dollarin lipputulot. Elokuvaa esitettiin Yhdysvalloissa enimmillään 18 elokuvateatterissa. Yhdysvalloissa elokuvan teatterilevittäjänä oli Cinecom Pictures ja Isossa-Britanniassa Hobo Film Enterprises.


Suomessa "Rosencrantz ja Guildenstern ovat kuolleet" sai teatteriensi-iltansa 14. helmikuuta vuonna 1992. "Rosencrantz ja Guildenstern ovat kuolleet" oli Suomessa 108. katsotuin elokuva 2 743 hengen katsojamäärällään vuonna 1992. Suomessa elokuvan teatterilevittäjänä oli Finnkino Oy ja videolevittäjänä Finnkino Video. "Rosencrantz ja Guildenstern ovat kuolleet" julkaistiin ensi kertaa DVD:nä Isossa-Britanniassa vuonna 2003 ja Yhdysvalloissa vuonna 2005. Vuonna 2016 elokuva julkaistiin blu-raynä.


Ilmestyessään "Rosencrantz ja Guildenstern ovat kuolleet" sai lähinnä myönteisen vastaanoton elokuvakriitikoilta. Rotten Tomatoes -sivuston mukaan 64% kriitikoista oli antanut elokuvalle positiivisen arvosanan 6,1/10 keskiarvolla. Keräys perustuu 28 arviointiin. Yleinen kritiikki kielteisissä arvosteluissa oli se, että näytelmän materiaali sopii paremmin nimenomaan teatteriin eikä elokuvaan, mikä on elokuvan suurin ongelma.


title: Rosencrantz ja Guildenstern ovat kuolleet

text: Vuonna 2011 brittiläinen elokuvalehti "Total Film" nimesi Gary Oldmanin näyttelemän Rosencrantzin yhtenä hänen parhaimmista roolisuorituksistaan. Oldman sai roolisuorituksestaan Independent Spirit -ehdokkuuden parhaasta miespääosasta vuonna 1991.


title: The Winds of Winter

text: The Winds of Winter () on George R. R. Martinin fantasiakirjasarjan "Tulen ja jään laulu" tuleva kuudes osa. Kirjan julkaisuajankohta ei ole vielä tiedossa.


title: The Winds of Winter

text: George R. R. Martin on ilmoittanut, että ainakin seuraavilla kirjasarjan henkilöillä on kirjassa näkökulmakappaleita:


title: Hiljainen todistaja

text: Hiljainen todistaja () on brittiläinen BBC:n tuottama kuolinsyytutkintaan keskittyvä draamasarja, jonka on luonut entinen poliisi Nigel McCrery.


title: Hiljainen todistaja

text: Sarjan päähahmo oli sen alussa naispatologi Sam Ryan (Amanda Burton) joka asui ensin Cambridgessa ja muutti sitten Lontooseen. Hänen hahmonsa poistui sarjasta sen kahdeksannella kaudella vuonna 2004, jolloin keskeisiksi hahmoiksi nousivat hänen tiiminsä jäsenet tohtori Harry Cunningham (Tom Ward) ja professori Leo Dalton (William Gaminara) ja vähän myöhemmin tohtori Nikki Alexander (Emilia Fox).


title: Hiljainen todistaja

text: Sarjan luoja Nigel McCrery on kehittänyt myös rikossarjan "Ryhmä Pullman".


title: Shawn Hopkins

text: Shawn Hopkins (s. 9. toukokuuta 1995 Nokia) on suomalainen koripalloilija, joka on pelannut vuodesta 2015 lähtien Troyn yliopistossa. Hänen isänsä, Garcia Hopkins, on pelannut pääsarjatasolla koripalloa.


title: Shawn Hopkins

text: Hopkinsin kasvattajaseura on BC Nokia, jonka edustusjoukkueeseen hän nousi kaudeksi 2011–2012. Tulokaskaudellaan hän teki I-divisioonassa keskimäärin 8,9 pistettä ottelua kohden. Hän edusti seuraa kauteen 2014–2015 asti, joka oli myös pisteiden valossa hänen parhaansa Nokialla. Kauden aikana hän teki keskimäärin 10,8 pistettä ottelua kohden.


title: Shawn Hopkins

text: Kesällä 2015 Hopkins siirtyi pelaamaan Troyn yliopistoon.


title: Shawn Hopkins

text: Hopkins on kuulunut Suomen nuorisomaajoukkueisiin, joissa hän pelasi 85 ottelua ja teki 522 pistettä. Miesten maajoukkueessa hän debytoi kesällä 2016 ottelussa Belgiaa vastaan.


title: Erison Hurtault

text: Erison Hurtault (s. 29. joulukuuta 1984) on Dominicaa edustava, mutta Yhdysvalloissa syntynyt ja asuva pikajuoksija, joka on erikoistunut 400 metrin juoksuun.


title: Erison Hurtault

text: Hän on osallistunut kaksiin olympialaisiin: Pekingin olympialaisiin vuonna 2008 ja myöhemmin Lontoon olympialaisiin vuonna 2012 jääden molemmilla kerroilla alkueriin. Hän on osallistunut myös Berliinin MM-kisoihin 2009 ja Daegun MM-kisoihin 2011.


title: Erison Hurtault

text: Erison Hurtaultin ennätykset


title: Braulio Luna

text: Braulio Luna Guzmán (s. 8. syyskuuta 1974 México, Meksiko) on meksikolainen uransa lopettanut jalkapalloilija. Pelipaikaltaan hän oli keskikenttäpelaaja. Luna edusti koko uransa meksikolaisia seuroja pelaten yli 500 ottelua maan pääsarjassa. Hän pelasi Meksikon maajoukkueessa kolmella vuosikymmenellä.


title: Braulio Luna

text: Luna pelasi Meksikon pääsarjassa 18 peräkkäistä kautta vuosina 1994–2012. Hän edusti pääsarjatasolla UNAM:ia (1994–1998), Américaa (1998–2002), Necaxaa (2002–2004), Veracruzia (2004–2006), San Luisia (2007–2010), Pachucaa (2010–2011) ja Estudiantes Tecosia (2011–2012). Yhteensä Luna pelasi 514 pääsarjaottelua, joissa hän teki 68 maalia.


title: Braulio Luna

text: Vuosina 2012–2014 Luna pelasi Meksikon toiseksi korkeimmalla sarjatasolla 41 ottelua ja teki neljä maalia edustaen Veracruzia (2012–2013), Cruz Azul Hidalgoa (2013–2014) ja Atlético San Luisia (2014).


title: Braulio Luna

text: Meksikon maajoukkueessa Luna pelasi 32 ottelua ja teki kaksi maalia vuosina 1997–2010. Hän oli mukana MM-kilpailuissa 1998 ja 2002, Meksikon voittamassa CONCACAF Gold Cupissa 1998 sekä Maanosaliittojen cupissa 1997.


title: Dominica kesäolympialaisissa 2004

text: Dominica osallistui Ateenan olympialaisiin vuonna 2004 joukkueella, johon kuului kaksi yleisurheilijaa. Heistä Chris Lloyd toimi maan lipunkantajana avajaisissa. Maa ei ole vieläkään saavuttanut yhtään mitalia olympialaisissa.


title: Dominica kesäolympialaisissa 2004

text: Dominicaa kisoissa edustivat alla olevan listan urheilijat. Kumpikaan heistä ei kuitenkaan päässyt jatkoon alkuerästään.


title: Leslie Benzies

text: Leslie Benzies (s. 17. tammikuuta 1971) on skotlantilainen videopelituottaja ja Rockstar Northin entinen pääjohtaja. Leslie oli aikanaan yksi Grand Theft Auto -pelisarjan kehittämisen avainhenkilöitä. Rockstar Northin tiedotteen mukaan hän irtisanoutui tammikuussa 2016 oltuaan syyskuusta 2014 asti vapaalla.


title: Yoanka González

text: Yoanka González Pérez (s. 9. tammikuuta 1976 Villa Clara, Kuuba) on uransa päättänyt kuubalainen ratapyöräilijä ja olympiamitalisti. Hän on pituudeltaan 168 cm ja painoi aktiiviurallaan 59 kg.


title: Yoanka González

text: Guerrero voitti pisteajon olympiahopeaa Pekingissä 2008. Hän osallistui olympialaisten maantiepyöräilyyn 2000 keskeyttäen kisan ja pisteajoon 2004 sijoittuen kymmenenneksi.


title: Yoanka González

text: Ratapyöräilyn maailmanmestaruuskilpailuissa hän voitti kultaa linja-ajossa Melbournessa 2004 ja hopeaa pisteajossa Stuttgartissa 2003. Pan-Amerikan kisoissa hän on saanut mitaleita henkilökohtaisesta takaa-ajosta ja maantieajosta.


title: Max harjoittaa kaikkia urheilulajeja

text: Max harjoittaa kaikkia urheilulajeja ("Max Linder pratique tous les sports") on Max Linderin ohjaama ja käsikirjoittama lyhyt komediaelokuva, joka tuli ensi-iltaan 1913. Elokuvan tuotantoyhtiö oli Pathé Frères


title: Max harjoittaa kaikkia urheilulajeja

text: Max näkee lehdessä ilmoituksen, jossa varakas nainen hakee urheilullista miestä puolisokseen. Ehdokkaita on useita, ja Max on vähällä voittaa kilpailun, mutta menettää kuitenkin viimeisessä kokeessa mahdollisuutensa. Hän teeskentelee vakavaa loukkaantumista, ja esiintymisensä ansiosta hän tulee kuitenkin valituksi.


title: Michal Sersen

text: Michal Sersen (s. 28. joulukuuta 1985 Gelnica, Tšekkoslovakia) on slovakialainen jääkiekkopuolustaja, joka edustaa KHL:n slovakialaisjoukkue HC Slovan Bratislavaa. Eliteprospects.com -sivuston Ulf Anderssonin mukaan hän on hyökkäävä puolustaja, joka on hyvä luistelemaan. Sersenillä on kuitenkin kehitettävää oman pään pelaamisessa.


title: Michal Sersen

text: Sersen on HC Slovan Bratislavan kasvatti. Hän debytoi seuran Extraliga-joukkueessa kaudella 2002–2003, jolloin Sersen pelasi 17 runkosarjaottelua ilman tehopisteitä. QMJHL-joukkue Rimouski Océanic varasi hänet koko ensimmäisenä pelaajana kesällä 2003. Sersen oli kaikkien aikojen ensimmäinen slovakialainen CHL:n ykkösvaraus. Sersen siirtyi joukkueeseen kaudeksi 2003–2004, jolloin hän teki runkosarjan 45 ottelussa 25 tehopistettä. Sersen pelasi kauden aikana myös CHL Top Prospects Gamessa.


title: Michal Sersen

text: Pittsburgh Penguins varasi Sersenin viidennellä kierroksella 130. pelaajana . Kaudella 2004–2005 hän sijoittui tehoilla 9+33=42 QMJHL:n puolustajien pistepörssissä kahdeksanneksi. Sersen jakoi koko liigan pudotuspelien tehotilaston voiton joukkuetoverinsa Jean-Michel Bolducin kanssa lukemalla +15. Hän voitti kauden päätteeksi QMJHL:n mestaruuden, President's Cupin. Kaudeksi 2005–2006 Rimouski Océanic kauppasi Sersenin Québec Rempartsiin. Hän sijoittui tehoilla 22+57=79 koko QMJHL:n puolustajien pistepörssissä toiseksi edellään vain Moncton Wildcatsin Keith Yandle. Sersen voitti myös koko liigan tehotilaston lukemalla +56. Hänet valittiin QMJHL:n joulukuun 2005 kuukauden puolustajaksi ja kerran viikon puolustajaksi tammikuussa 2006. Sersen voitti kauden päätteeksi President's Cupin ja hänet valittiin QMJHL:n toiseen tähdistökentälliseen. Sersen voitti myös Memorial Cupin ja hänet valittiin turnauksen tähdistökentälliseen.


title: Michal Sersen

text: Kaudeksi 2006–2007 Sersen palasi kasvattajaseuraansa HC Slovan Bratislavaan, jossa hänen ensimmäinen kokonainen Extraliga-kautensa toi 42 runkosarjaottelussa tehot 1+4=5 ja 14 playoff-ottelussa yhden syöttöpisteen. Sersen voitti kauden päätteeksi Slovakian-mestaruuden. Kaudella 2007–2008 hän teki Extraligan runkosarjassa yhdeksän maalia ja 18 tehopistettä. Sersen oli Slovanin eniten maaleja tehnyt puolustaja. Hän jakoi liigan puolustajien maalipörssin toisen sijan kolmen muun pelaajan kanssa edellään vain HKm Zvolenin Ladislav Čierny. Sersen voitti kauden päätteeksi Slovakian-mestaruuden ja Sersen valittiin Extraligan tähdistökentälliseen. Kaudella 2009–2010 hän jakoi liigan pudotuspelien puolustajien pistepörssin voiton joukkuetoverinsa Jozef Kováčikin kanssa. Sersen eteni Slovanin kanssa finaaleihin, mutta mestaruuden vei kuitenkin HC Košice otteluvoitoin 4–2.


title: Michal Sersen

text: Sersen siirtyi kaudeksi 2010–2011 KHL-joukkue Avtomobilist Jekaterinburgin riveihin. Kaudeksi 2011–2012 hän siirtyi vuoden mittaisella sopimuksella Tšekin Extraligan HC Sparta Prahaan. Sersen oli joukkueen tehokkain puolustaja tehoilla 6+19=25, joilla hän sijoittui liigan puolustajien pistepörssissä neljänneksi. Sersen jatkoi kaudella 2012–2013 Tšekissä KHL-joukkue Lev Prahassa, joka kuitenkin kauppasi hänet lokakuun 2012 lopulla Sersenin aiempaan seuraan Avtomobilist Jekaterinburgiin. Vain päivää myöhemmin hänet kaupattiin ensimmäistä KHL-kauttaan pelanneeseen kasvattajaseuraansa HC Slovan Bratislavaan. Kolme seuraavaa kautta Sersen toimi joukkueen varakapteenina. Kaudella 2014–2015 hän oli Slovanin tehokkain puolustaja tehoilla 5+17=22. Huhtikuussa 2016 Sersen teki joukkueen kanssa kaksivuotisen jatkosopimuksen.


title: Michal Sersen

text: Sersen edusti Slovakiaa MM-kilpailuissa vuosina 2011, 2012, 2013, 2015 ja 2016, joista vuoden 2012 turnaus päättyi hopeaan. Vuoden 2013 turnauksessa hänet palkittiin Saksaa vastaan pelatun ottelun päätteeksi Slovakian ottelun parhaana pelaajana. Vuoden 2016 turnauksessa Sersen toimi joukkueensa varakapteenina. Hänet valittiin Slovakian joukkueeseen myös Sotšin olympiakisoihin 2014, mutta Sersen ei kuitenkaan toipunut ajoissa hänen joulukuussa 2013 saamastaan alavartalovammasta. Yhteensä Sersen on pelannut 102 A-maaottelua tehopistein 9+12=21.


title: Michal Sersen

text: Sersen pelasi myös alle 18-vuotiaiden MM-kilpailuissa vuonna 2003.


title: Väärillä raiteilla

text: Väärillä raiteilla (myös Väärällä raiteella, ) on vuonna 1988 ensi-iltansa saanut brittiläis-yhdysvaltalainen psykologinen draamaelokuva, jonka on ohjannut Nicolas Roeg. Elokuvan pääosia näyttelevät Theresa Russell, Gary Oldman ja Christopher Lloyd. Dennis Potterin käsikirjoittaman elokuvan on tuottanut Rick McCallum.


title: Väärillä raiteilla

text: "Väärillä raiteilla" on käsikirjoittaja Potterin kirjoittaman televisionäytelmän "Schmoedipusin" uudelleenfilmatisointi. "Schmoedipus" esitettiin "Play for Today" -antologiasarjan jaksona vuonna 1974. "Schmoedipus" sijoittuu Lontooseen, mutta "Väärillä raiteilla" -elokuvan juoni sijoitettiin Yhdysvaltoihin.


title: Väärillä raiteilla

text: "Väärillä raiteilla" on yksi seitsemästä näyttelijä Russellin ja ohjaaja Roegin yhteisestä elokuvasta.


title: Väärillä raiteilla

text:
Linda ja Henry (Theresa Russell ja Christopher Lloyd) ovat turhautunut pohjoiscarolinalainen aviopari. Paikallisen sairaalan lääkärinä toimiva Henry tuhlaa aikaansa leikkimällä kaiket päivät pienoisrautatiellä ja käymällä alan harrastajien kokouksissa. Hänen vaimonsa Linda on lapsettomuudesta kärsivä ja alkoholiin turvautuva neurootikko. Eräänä päivänä Linda on tekemässä itsemurhaa, mutta hänet pelastaa oudosti käyttäytyvä nuori kulkuri nimeltä Martin (Gary Oldman), joka väittää olevansa Lindan adoptioon luovuttama poika.
Vuonna 1983 Joseph Losey suunnitteli tekevänsä elokuvan Dennis Potterin "Schmoedipusin" käsikirjoituksesta. Elokuvan pääosaa olisi näytellyt Lee Marvin, mutta elokuvan rahoitus kaatui ja Losey kuoli seuraavana vuonna. Elokuva olisi ollut Loseyn ensimmäinen yhdysvaltalainen elokuva yli kolmeenkymmeneen vuoteen.


title: Väärillä raiteilla

text: "Väärillä raiteilla" -elokuvan kuvaukset alkoivat 7. toukokuuta 1987. Elokuva kuvattiin Wilmingtonin kaupungissa ja Wrightsville Beachin kunnassa Pohjois-Carolinassa. Kuvaukset saatiin päätökseen 27. kesäkuuta 1987. Elokuvan budjettina oli viisi miljoonaa dollaria, ja sen tuotantoyhtiönä oli HandMade Films.


title: Väärillä raiteilla

text: "Väärillä raiteilla" sai ensi-iltansa Cannesin elokuvajuhlilla Ranskassa 15. toukokuuta 1988. Elokuvan Yhdysvaltain-ensi-ilta oli 12. heinäkuuta 1988 ja Ison-Britannian 5. elokuuta 1988. Elokuva kiersi vuoden 1988 aikana lukuisia elokuvajuhlia, kuten Toronton elokuvajuhlat Kanadassa. "Väärillä raiteilla" -elokuvaa esitettiin Yhdysvalloissa laajimmillaan 13 elokuvateatterissa. Elokuva tuotti Yhdysvalloissa 429 028 dollarin lipputulot. Elokuvan Yhdysvaltain teatterilevittäjänä oli Island Pictures ja Ison-Britannian Recorded Releasing. Suomessa elokuva ei saanut teatteriensi-iltaa, mutta se esitettiin ensimmäistä kertaa televisiossa Yle TV1 -kanavalla 9. syyskuuta 1994. Myöhemmin elokuvalevittäjä Europa Vision Oy julkaisi elokuvan videolle. "Väärillä raiteilla" julkaistiin ensi kertaa VHS:lle Yhdysvalloissa vuonna 1989. DVD:lle elokuva julkaistiin ensi kerran Yhdysvalloissa 26. maaliskuuta 2007.


title: Väärillä raiteilla

text: "Väärillä raiteilla" on saanut lähinnä myönteisen vastaanoton elokuvakriitikoilta. Rotten Tomatoes -sivuston mukaan 67 % kriitikoista on antanut elokuvalle positiivisen arvosanan 6,4/10 keskiarvolla. Keräys perustuu kuuteen arviointiin. 1 380 käyttäjästä 44 % on antanut elokuvalle positiivisen arvosanan 3,2/5 keskiarvolla.


title: Air BVI

text: Air BVI (IATA: BL) oli Brittiläisillä Neitsytsaarilla toiminut lentoyhtiö. Se aloitti lennot elokuussa 1971 BN-2 Islander -koneilla. Vuonna 1975 laivastoon lisättiin Douglas DC-3 -koneita, jotka korvattiin vuonna 1985 Dan-Airilta vuokratuilla HS 748 -koneilla. Air BVI lensi Tortolan saarelta muualle Brittiläisille Neitsytsaarille sekä Yhdysvaltain Neitsytsaarille, Puerto Ricoon ja Antiguaan. Yhtiö meni konkurssiin vuonna 1991.


title: Air BVI

text: Toimintansa aikana Air BVI käytti seuraavia konetyyppejä (käyttöönottovuosi sulkeissa):Talvella 1980–1981 Air BVI lensi kuuteen kohteeseen.


title: Donald Trump Jr.

text: Donald (Don) John Trump Jr. (s. 31. joulukuuta 1977 Manhattan, New York) on yhdysvaltalainen liikemies. Hän on Donald ja Ivana Trumpin ensimmäinen lapsi. Tammikuusta 2017 lähtien hän on johtanut Trump Organizationia yhdessä veljensä Ericin kanssa.


title: Donald Trump Jr.

text: Donald Trump Jr. on hoitanut Venäjällä isänsä kiinteistöliiketoimintaa ja sitä kautta tutustunut moniin venäläisiin, kuten Emin Agalarvoiin ja tämän isän, kiinteistöalalla toimivaan Aras Agalarvoiin, joka on Vladimir Putinin liittolaisia.


title: Donald Trump Jr.

text: Trump Jr. julkaisi heinäkuussa 2017 sähköpostiviestit, joissa hän oli vuotta aiemmin keskustellut Trumpin perheen läheisen tuttavan Rob Goldstonen kanssa Hillary Clintonia koskevista arkaluontoisista tiedoista. Viestittelyn jälkeen hän tapasi venäläisen asianajajan Natalia Veselnitskajan, jolla ei kuitenkaan ollut väitettyjä tietoja, vaan tapaamisessa käsiteltiin venäläisten lasten adoptioita ja Magnitski-lakia. Tapaamisessa olivat läsnä Trump Juniorin ja Veselnitskajan lisäksi myös Trumpin entinen kampanjapäällikkö Paul Manafort, Donald Trumpin vävy Jared Kushner sekä entinen venäläinen vakooja Rinat Akhmetshin. Veselnitskajalla väitetään olevan yhteyksiä Putiniin, mutta hän on itse kieltänyt sen. Näiden tietojen on Yhdysvalloissa tulkittu vahvistavan väitteitä Trumpin lähipiirin läheisistä yhteyksistä Venäjään vuoden 2016 presidentivaalien alla.


title: Donald Trump Jr.

text:
Donald Trump Jr. solmi 2005 avioliiton malli Vanessa Haydonin kanssa. Haydon on tanskalais-juutalaistaustainen.
Parilla on viisi lasta. Yhdysvaltalainen media uutisoi maaliskuussa 2018 pariskunnan hakeneen avioeroa.


title: Ainoastaan naisille

text: Ainoastaan naisille ("Be my Wife") on Max Linderin ohjaama ja käsikirjoittama fiktioelokuva, joka tuli ensi-iltaan 1921.


title: Ainoastaan naisille

text: Max yrittää juonittelun avulla päästä riiamaan rakastettuaan, jota haukankatseinen täti vahtii. Esteenä on myös kilpakosija Archie.


title: Ainoastaan naisille

text: "Los Angeles Timesin" kriitikko kehui vuonna 1922 elokuvaa ja huomautti, että Linderin huumorissa on ranskalaista nokkeluutta. Linderin lisäksi muutkin näyttelijät onnistuvat hyvin, hauskimpana heistä Caroline Rankin tädin roolissa. Kriitikko antoi arvoa myös Pal-koiran esiintymiselle.


title: Laker Airways

text: Laker Airways oli brittiläinen tilaus- ja halpalentoyhtiö. Sir Freddie Lakerin helmikuussa 1966 perustama yhtiö lennätti aluksi pakettimatkalaisia tilauslennoilla, mutta lensi vuodesta 1977 lähtien myös pitkän matkan halpalentoja Laker Skytrain -nimellä. Sen kotikenttä oli Lontoon Gatwickin lentoasema, jonka lisäksi se lensi myös Berliinin Tegelin lentoasemalta.


title: Laker Airways

text: Laker Airways kärsi 1980-luvulla talousvaikeuksista, joiden seurauksena se meni lopulta konkurssiin 5. helmikuuta 1982. Yhtiöllä oli tällöin 270 miljoonan punnan velat.


title: Laker Airways

text: Laker Airways oli maailman ensimmäinen pitkien matkojen halpalentoyhtiö ja se kehitti ilmailua ottamalla käyttöön vähennetyn tehon lähdöt.


title: Laker Airways

text: Freddie Laker erosi marraskuussa 1965 perustamansa Air Holdings -yhtiön johtokunnasta ja perusti Laker Airwaysin 8. helmikuuta 1966. Yhteyksiensä avulla Laker tilasi yhtiölle tilauslentoja varten kolme BAC 1-11-320L -konetta suoraan tehtaalta. Ennen niiden toimitusta yhtiö käytti Bristol Britannia -koneita, joilla se lennätti sekä matkustajia että rahtia tilauslennoilla. Ensimmäinen Britannia vuokrattiin kuudeksi viikoksi Air Francelle, joka käytti sitä reittilennoilla Pariisiin. Toisen Britannian yhtiö sai elokuussa. Se vuokrattiin sambialaiselle Air Carriersille, joka käytti sitä seuraavaan vuoteen asti. Vuonna 1966 Laker Airways rikkoi 10 000 kuljetetun matkustajan rajan ja oli jo tehnyt 39 000 puntaa voittoa.


title: Laker Airways

text: Laker Airwaysin ensimmäinen BAC 1-11 toimitettiin 25. helmikuuta 1967, ja se otettiin käyttöön maaliskuussa Lord Brothers -matkatoimiston lomalennoilla Gatwickistä ja Manchesterista Välimeren alueelle. Toinen kone saapui 8. huhtikuuta, ja kolmas vuokrattiin 9. toukokuuta vuodeksi Air Congolle. Laker osti liverpoolilaisen Arrowsmith Holidays -matkatoimiston ja aloitti lomalennot 1-11-koneilla Liverpoolista. Hän solmi myös matkatoimistojen kanssa sopimuksia, joilla hän takasi Laker Airwaysille tietyn määrän lentotunteja joka vuosi. Sen ansiosta hän sai myytyä lentoja jopa kahden vuoden päähän. Osin näiden sopimusten ansiosta Laker Airways teki vuonna 1968 enemmän voittoa kuin yksikään toinen brittiläinen tilauslentoyhtiö ja kuljetti yli 230 000 matkustajaa. Jo heinäkuussa 1967 Laker Airways tilasi uuden BAC 1-11:n, joka toimitettiin seuraavana vuonna. Yhtiön Britannia-koneet myytiin Indonesiaan tammikuussa 1969. Laker käytti hyväkseen länsisaksalaisille lentoyhtiöille toisen maailmansodan jälkeen asetettuja rajoituksia ja alkoi lentää Berliinin Tegelin lentoasemalta, josta tuli yhtiön toinen solmukohta.


title: Laker Airways

text: Pohjois-Amerikan lomakohdearvon tiennyt Laker haki vuonna 1969 lupaa aloittaa liikenne Yhdysvaltoihin. Laker Airways osti marraskuussa 1968 lopettaneen British Eaglen kaksi Boeing 707-138B:tä. Niistä ensimmäinen saapui 29. tammikuuta 1969 ja toinen kuukautta myöhemmin. Ne otettiin käyttöön toukokuussa. 158-paikkaisina ne olivat lähes kaksi kertaa 1-11:n kokoisia ja sopivat erityisen hyvin yhtiön reiteille Kanariansaarille ja Pohjois-Afrikkaan. Yhdysvaltain viranomaisten myönnettyä liikennöintiluvan elokuussa 1969 Laker Airways aloitti koneilla viikoittaiset lennot Gatwickistä, Manchesterista ja Glasgow’n Prestwickin lentoasemalta Yhdysvaltoihin ja Kanadaan.


title: Laker Airways

text: Nopeasti kasvava yhtiö organisoitiin uudelleen vuonna 1970. Emoyhtiön nimeksi tuli Laker Airways International, ja sen tytäryhtiöt vastasivat lentojen operoinnista, koneiden huollosta, matkatoimistoista ja hotelleista. Toinen 707:ista siirtyi Freddie Lakerin ja Barbadoksen hallituksen yhdessä perustamalle International Caribbean Airwaysille, joka aloitti halpalennot Luxemburgista Barbadokselle ja lisäsi myöhemmin verkostoonsa myös Gatwickin.


title: Laker Airways

text: 1970-luvun alussa Laker Airways anoi lupaa lentää tilauslentoja ja myydä pakettimatkoja Australiaan. Pitkälti BOAC:n ja Qantasin vastustuksen vuoksi Australian viranomaiset eivät myöntäneet lupaa, vaikka Laker tarjosi vastineeksi Qantasin matkustajille mahdollisuutta kiertää Eurooppaa yhdellä Australian dollarilla.